text:
Thursday, April 27, 2017
BLESSING & CUTTING OF RIBBON TI POLICE SUBSTATION 1, NAANGAY
Cabugao, Ilocos Sur – Naangay ti pannakabendision ken cutting of ribbon iti nabangon nga PNP Substation 1 a masarakan iti masakupan ti Cabugao Central Park (CCP) iti abay ti National Highway, Barangay Bonifacio, Cabugao, Ilocos Sur iti Abril 27, 2017.
Indauluan ni Rev. Fr. Jeric Jaramillo iti panagkararag ken panangbendisionna iti amin a parte ti kabarbaro a pasdek a binayabay dagiti Opisiales ti Asosasion/Organisasion ti Balikbayans kasta metten dagiti Opisiales ti ili nga idauluan ni Mayor Josh Edward S. Cobangbang.
Nadutokan ni CANCA President Dr. George Solanzo ken tinulongan da Mayor Josh Edward; SBM Vicky S. Serna ken ni COP Police Senior Inspector Ramil A. Llarenas iti pannakagetteng ti ribbon iti pannakainagorar ti PNP Substation 1.
Kumablaaw ni Mayor Josh Edward S. Cobangbang ken nagyaman kadagiti nangited kadaytoy a proyekto. Dinakamatna ti pateg daytoy a naited a pagimbagan kadagiti umili babaen kadagiti kakailian manipud iti ballasiw-taaw ket sapay koma ta ammo dagiti umili a bigbigen iti pateg daytoy a proyekto a maiserbi kadakuada.
Pagyamanan met ni PSI Ramil A. Llarenas, Police Chief ti PNP-Cabugao kadagiti amin a nakipaset iti nasao a taripnong ken kasta metten dagiti nakipaggamulo iti naballigi a pannakaileppas ti nadakamat a proyekto.
Iti Inauguration Ceremony, nagatendar dagiti kameng ti Konseho Munisipal nga isuda SBM Vicky S. Serna; SBM Dr. Jemaima S. Tan-Yee; SBM Jayhan Alcid-Tan; SBM Josefina S. Vallejo ken kasta metten ti sibubukel a puersa ti PNP-Cabugao nga idauluan ni Chief of Police PSI Ramil Aquino Llarenas; MPDC Florante Jara ken ni Mr. Edgar S. Balangatan, AT agraman dagiti Balikbayans ken LGU Personnel a nagatendar ken nangimatang iti nadakamat a seremonia. # (Web In-Action)
Posted by Bayan ng Cabugao, Ilocos Sur at 4:16 PM 0 comments
GALA NIGHT TI GLOBAL GRAND REUNION 2017, NARAMBAK KEN NAKALLALAGIP
Cabugao, Ilocos Sur – Naaramid ti Gala Night iti 8th Global Grand Reunion 2017 a naangay iti Cabugao, Ilocos Sur nangrugi idi Abril 25, 2017 agingga iti Abril 27, 2017.
Napasamak ti nadakamat a panagtitipon dagiti Balikbayans a Cabugaoenians iti intero a lubong agraman dagiti nakipartisipar iti kabarbaro a pasdek ti Cabugao Evacuation Center, Brgy. Bonifacio, Cabugao, Ilocos Sur iti karabiyan idi Abril 26, 2017.
Nasapa a dimteng dagiti nakaaruat iti Pormal a Balikbayans, Participants; Opisiales ti LGU-Cabugao ken Barangay; Department Heads ti LGU-Cabugao; ken dagiti kameng ti Usher and Usherettes ken mangtarawidwid kadagiti Register Table.
Sakbay ti pormal a pannakairugi ti programa ket naibaet dagiti indibidual ken grupo a panagkanta (Medley Songs); panagsala (Cha-cha ken dadduma pay a klasena a sala) dagiti Balikbayans a nakipartisipar.
Kabayatanna, naurnos ti panagiwardas dagiti agay-aywan ti linak ken talna: Kapolisan, BFP ken dagiti Barangay Tanod/BPATS a nangurnos ti trapiko iti sango ken sumrekan a Gate iti Cabugao South Central School Compound ken iti National Highway. Naregget dagiti nadesignaran a kameng ti Pamilia LGU-Cabugao a nagasikaso iti Registration Tables ken kangrunaan iti nabara a panangsabatda kadagiti agsangpet a Sangaili, Participants ken Balikbayans. Tunggal maysa ket annongenna iti naikumit a pagrebbenganna ket naurnos iti pannakaipatungpal dagiti maaramid sakbay a nairugi ti programa.
Iti uneg ti pasdek, indauluan dagiti Presidente iti nadumaduma nga Asosasion/Organisasion ken nag-Chairmen iti napalabas a Global Reunion dagiti Balikbayans a nagsasango kadagiti naiplastar ken naarkosan a lamisaan.
Iti panglukat a programa, nangipaay ti Opening Prayer ni SBM Vicky S. Serna. Kalpasan a nakanta ti Philippine National Anthem ken Cabugao Hymn, naiyam-ammo dagiti Opisiales ken mangibagbagi iti tunggal Asosasion/Organisasion.
Nangipaay ti Mensahe ni Mayor Josh Edward S. Cobangbang. Kimmablaaw ken nagyaman iti amin a naitaripnong kadayta a gundaway. Imbilangna a maysa a nakapatpateg a pasamak daytoy a maaramid a Global Grand Reunion ditoy ili a Cabugao nupay daytoy ti maikadua a daras a pannakaangayna ditoy nga ili.
Pinadayawan ni Mayor Josh Edward daytoy a naindaklan a panagtitipon dagiti Cabugaoenians ket dinayawna ti napintas a pannakaigannuat ti Global Reunion kasta metten iti agtultuloy a panangipateg dagiti Balikbayans iti ilida.
Insupusop ni Mayor Josh Edward iti mensahena a babaen iti panagkakammayet dagiti Balikbayans a dumanggay kadagiti maipatakder a proyekto ti Gobierno Lokal ket agserbi para iti pagimbagan dagiti umili.
Kimmablaaw ken nagyaman ti Ama ti Ili iti adu a pammati dagiti Balikbayans kadagiti Opisiales ken kailianda ditoy Cabugao tapno mairusat ditoy Cabugao daytoy a taripnong. Pinadayawanna dagiti kameng ken dagiti Opisiales ti ili a Cabugao a naitallaong ken dagiti Opisiales/Kameng ti Asosasion ti CANCA, COSCA, CSDAH, Cabugaoenians Association of Hongkong and the Philippines
Naaramid ti Dinner ket nasagrap dagiti naitallaong dagiti taraon kabayatan iti panangdanggay dagiti agaasmang nga agsala kadagiti sonata/tokar nga ipatayab ti Sound System a namagpikapik iti gundaway dagiti Balikbayans ken dadduma a nagatendar. Naaramid pay dagiti Indibidual ken Grupo a panagkanta kadagiti kabaruanan ken old time favorite dagiti singers.
Kabayatanna, nai-Award dagiti Certificate of Recognition kadagiti Opisiales ti Asosasion/Organisasion dagiti Balikbayans a nagidonar iti proyekto ditoy ili ti Cabugao iti kallabes kas iti pannakabangon ti pasdek ti Lying-in (Birthing) Clinic; Dental Clinic; E-Library ken dadduma pay a pasilidad a pakabenepisiaran dagiti umili. Indauluan da Mayor Josh Edward S. Cobangbang ken ni Vice Mayor DJ Savellano agraman dagiti kameng ti Sangguniang Bayan a nagatendar a nagyawat ti pammadayaw kadagiti Asosasion iti ballasiw-taaw.
Napagkaykaysaan dagiti Balikbayans/Nagpartisipar a maangay ti sumaruno a Cabugao Global Grand Reunion idiay Estado ti California, USA inton Tawen 2020.
Dagiti dadduma a nagatendar ket dagiti Opisiales/Kameng ti Cabugao Association of Hongkong; Cabugao Sons and Daughters Association of Hawaii (CSDAH); Cabugao Association of Northern California (CANCA); Cabugao Organization of Southern California (COSCA), ken ti Cabugaoenians Association of Hongkong and the Philippines.
Nakikaysa iti daytoy a taripnong da Pasado Mayor Edgardo “Ediboy” S. Cobangbang, Jr.; Mrs. Jerlie Seguban-Cobangbang; Former Mayor Andrea Soller-Tan; Mr. Jeremy S. Seguban; Mrs. Juliet A. Seguban; ABC President Teddy U. Soller ken ni MSWD Officer Mrs. Lydia S. Gazmen.
Naisaruno a nangparag-o kadagiti nagbuya ken Balikbayans iti panagkanta/panagpabuya ni Filipino Singer Sitti Navarro ken Rico J. Puno. # (Web In-Action)
Posted by Bayan ng Cabugao, Ilocos Sur at 4:06 PM 0 comments
Wednesday, April 26, 2017
NARAGSAK TI WELCOME PARTY ITI GLOBAL GRAND REUNION 2017
Cabugao, Ilocos Sur – Aglapusanan ti ragsak iti Cabugao Central Park Auditorium iti pannakarambak ti Welcome Party iti karabiyan ti Abril 25, 2017 a nagpartisiparan dagiti Municipal Officials nga idauluan ni Mayor Josh Edward S. Cobangbang; Balikbayan a naggapu iti Hawaii ken Mainland, USA; European ken Asean Countries; Pamilia-LGU, Kakapitanes ti Barangay ken Opisiales ti nadumaduma nga Asosasion ken umili ti Cabugao; Bisita ken Balikbayans.
Agkakapintas dagiti naipatayab a sonata iti regta dagiti sumasala a mangkumpas kadagiti agduduma a piesa a maipatayab iti Banda a nangpadaeg iti salonan.
Agduduma dagiti sonata ket mainaganan dagiti mangidaulo kadagitoy nga Opisial/Grupo wenno Balikbayan a napan nagsala.
Dagiti Asosasion a nakaikappengan dagiti Balikbayans/Cabugenians a nagatendar ket dagiti sumaganad: Cabugao Association of Northern/South California; Cabugao Sons & Daughters Association of Hawaii ken Cabugao Association Hongkong Chapter; Cabugao Association ti Los Angeles, California ken UK (London).
Simmaruno ti pannakaited ti pammadayaw ken premio dagiti nangabak a Float iti napasamak a Grand Float Parade idi karabiyan ti Abril 24, 2017. Dagiti nangabak a Cluster ken barangay ket dagiti sumaganad:
1st Place (P200,000) Cluster 2 - Salapasap; Bungro; Pug-os; Reppa-ac ken Nagsantaan; 2nd Place (P150,000) Cluster Cluster 5 - Cluster 5 – Arnap; Aragan; Carusipan; Cacadiran; Cuantacla ken Nagsincaoan; 3rd Place (P100,000) Cluster 4 - Quezon; Catucdaan; Alina-ay; Bato; Maradodon; Cael-layan.
Consolation Prize (P60,000 each) – Cluster 1, Cluster 3, ken Cluster 6.
Mismo a dagiti Municipal Officials nga idauluan da Mayor Josh Edward S. Cobangbang ken ni Vice Mayor DJ Savellano agraman dagiti kameng ti Sangguniang Bayan ti nangiyawat kadagiti premio kadagiti nangabak.
Nangipaay ti Mensahena ni Mayor Josh Edward. Kimmablaaw ken nagyaman iti amin a nakipaset kadaytoy a Welcome Party iti Cabugao Global Grand Reunion 2017. Bininsana dagiti naggapuan a lugar dagiti Balikbayans kas iti Hawaii; Mainland USA; Europe ken Asia ket impeksana iti nalaus a ragsak dagiti dinanonda ken simmarabo a kailianda ditoy Cabugao tapno mapabaro ti linnangen ken sinninged a mangitunda iti pagprogresuan ti ili a Cabugao a pakaisagutan dagiti umili.
Nakitaripnong met dagiti natatakneng a sangaili a naggapu iti nadumaduma a benneg ti kagimongan ken dadduma pay a bisita a nakidanggay kadagiti Barangay Officials, Balikbayans ken Pamilia-LGU a nakipagrambak iti dayta a rabii.
Kabayatanna, agtultuloy ti rinabii a kaadu ti napan nagbuya ta adda Artista a naikkan ti gundawayna a nagpabuya nga isuda Singer Morrisette Amon ken ni Singer Daryl Ong.
Kabayatanna, naiballaet iti pannakaipakaammo dagiti Esponsor iti panagpiesta ti ili ti Cabugao ita a 2017 nga isuda Governor Ryan Luis V. Singson; Former Congressman Ronald V. Singson; CJ Philippines; 5 J Agriventures; SPM Mika Mendoza; SPM Ronnie Rapanut; MAGSCON; Mayor Glen Guzman ti Sinait; Dr. Elnora Recel; Bonicab Builders; Pira Hospital; EM Palomares Construction; Engr. Ronald Pano Contruction ken dadduma pay.
Nagatendar iti Welcome Party da Pasado Mayor Edgardo “Ediboy’ S. Cobangbang, Jr.; Mrs. Jerlie Seguban-Cobangbang; ABC Pres. Teddy Soller ken ni Former Mayor Andrea “Dely” Soller-Tan. # (Web In-Action)
Posted by Bayan ng Cabugao, Ilocos Sur at 12:51 PM 0 comments
Tuesday, April 25, 2017
NIGHT FLOAT PARADE, NAPINTAS A NABUYA!
Cabugao, Ilocos Sur - Naaramid ti Night Float Parade iti Ragsak Cabugao Festival 2017 idi karabiyan ti Abril 24, 2017 (maikapat nga rabii ti Piesta) a nagpartisiparan dagiti Opisiales ti Local Government Unit (LGU)-Cabugao, Pamilia-LGU ken Opisiales ti 33 a barangay agraman dagiti kabarangayanda.
Immuna ti Parada ti Police Mobile Patrol sa iti Float nga ayan ti Imahen ni San Markos Ebanghelista a Patron ti ili a binayabay dagiti kameng ti Parish Pastoral Council iti Simbaan Romano Katolika.
Immuna ti Parada ti Police Mobile Patrol sa iti Float nga ayan ti Imahen ni San Markos Ebanghelista a Patron ti ili a binayabay dagiti kameng ti Parish Pastoral Council iti Simbaan Romano Katolika.
Simmaruno dagiti Municipal Officials nga idauluan ni Mayor Josh Edward S. Cobangbang agraman dagiti Department/Section Heads/dagiti Personnel ti LGU-Cabugao.
Nangrugi ti Parada iti Shell nga asideg ti NISTC Public Market, Cabugao, Ilocos Sur ken nagpatingga idiay Cabugao Central Park (CCP) Auditorium, Barangay Bonifacio, Cabugao, Ilocos Sur.
Buklen ti Parada iti innem a Cluster Barangay ket agkakangayed dagiti Float a sinaruno dagiti nagparada a nakabuklan iti grupo ti 33 a barangay ti ili nga imatonan dagiti Kapitanes-da.
Kalpasan ti Parada, naaramid ti panagpabuya dagiti Players ti University of Luzon Drum & Bugle Corps iti Compound ti CCP ket reprep ti nagbuya.
Naisaganad ti Electrofire Dance iti entablado ken iti Firedance iti ruar ti Auditorium ket nanaynayonan manen iti adu a nagsangpet nga umili nga agbuya iti CCP.
Kangrunaan a namagpikapik iti kanito ket iti napaut a Fireworks a a nasindian iti CCP Compound ken nagsaknap iti tangatang.
Naisaruno ti Konsierto ti banda a nangparag-o kadagiti nagbuya ken iti panagkanta/panagpabuya ni Filipino Singer Darren Espanto agraman dagiti kakaduana ket naray-aw unay dagiti amin a nagbuya iti CCP Compound. # (Web In-Action)
Posted by Bayan ng Cabugao, Ilocos Sur at 10:31 AM 0 comments
Subscribe to: Posts (Atom)


c: text/html

text:
Luna, Isabela
Ti Luna ket maysa a maika-5 a klase nga ili iti probinsia ti Isabela iti Filipinas.
Dagiti baranggay[urnosen | urnosen ti taudan]
Ti ili ti Luna ket nabingbingay a politikal iti 19 a barbaranggay.[2]
- Bustamante
- Centro 1 (Poblacion)
- Centro 2 (Poblacion)
- Centro 3 (Poblacion)
- Concepcion
- Dadap
- Harana
- Lalog 1
- Lalog 2
- Luyao
- Macañao
- Macugay
- Mambabanga
- Pulay
- Puroc
- San Isidro
- San Miguel
- Santo Domingo
- Union Kalinga
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Isabela". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Isabela". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)

robotstxt: allowed

filter: keep


text:
News Categories
Latest Bloggers
Facebook Like
SugponewsBlog
This is some blog description about this site
Ili ti Sugpon Gold Awardee iti CLUP ZERO Backlog Project
Nagun-od ti ili ti Sugpon ti gold award nga inpaay ti Housing and Land Use Regulatory Board(HLURB) gapu ti panakaeleppas ti panagaramidan iti Comprehensive Land Use Plan(CLUP)ken Zoning Ordinance (ZO) nga inyaramid ti opisina ti Municipal Planning and Development (MPDO) nga idadauluan ni Mr. Noli B. Pang-es, ti MPDC ti ili ti Sugpon.
Ti plaque kas gungguna ket inyawat ti Vice President ti pagilian ti Pilipinas, His Excellency Jejomar R. Binay idiay Baguio City, nga isu met laeng ti chairman ti Housing and Urban Development Coordinating Council.Ti ili ti Sta. Cruz iti kadua ti Sugpon nga nakagun-od ti gold award ti entero nga probinsya ti Ilocos Sur kabayatan nga ti ili ti Lidlidda ti nakagun-od ti Silver Award.
Nagun-odan ti nasao nga award gapu ta naileppas ti nasao nga CLUP ken ZO sakbay ti naituding nga petsa ti panakaileppas daytoy. Babaen ti tulong ken suporta ti ama ti ili, Hon. Fernando C. Quiton, Sr. kasta met dagiti kameng ti Sangguniang Bayan ti ili ti Sugpon ken dagiti nadumaduma nga mangidadaulo iti kada opisina ti munisipyo ken ahensya ti gobyerno iti nasao nga ili.
undefinedundefined
Comments
Beautiful Design
Sugpon website is inspired by one of the most beautiful templates in the planet. As you can see every detail is astonishing.
Mobile-Friendly
Prepare your iPhone and Android Gadgets. This website can be enjoyed in both devices. Amazingly responsive.
Be One of Us
Be part of our community of people who are very passionate about news-writing and blogging. Register now. It's free.


text:
VIGAN CITY – Mangrugi iti Septiembre 15, maserraan ti akinlaud amin a dike a maysa kadagiti entry/exit points ditoy siudad tapno marugian ti proyekto ti rangtay ti Department of Public Works and Highways, daytoy ti impakaammo ti hepe ti 1st Engineering District ti Ilocos Sur itay lawasna.
Kinuna ni 1st Engineering District Head, Engr. Rey Organo a maiserra ti Roxas Dike tapno maipatakder ti rangtay a proyekto ti DPWH a nabayagen a naiyawat iti maysa a kontratista ngem nabayag a naitantan ti pannakairugina.
Sakbay daytoy, idi Septiembre 11, naiwayat ti dry run iti pannakaserra ti Roxas Dike ngem nupay napaliiw nga ad-adda a rimmikut ti pannagna ti trapiko nangruna iti akintengnga a dike ta ditoy ti kangrunaan a sumrekan/rummuaran dagiti lugan, kinuna ni Organo a maserraanen ti nasao a dike tapno mairugin ti pannakaipatakder ti rangtay.
Kanaig daytoy, impeksa ni Mayor Eva Marie S. Medina ti isusupiatna iti pannakaiserra ti Roxas Dike agsipud ta saan pay a naluktan iti trapiko ti akindaya a dike a naserraan met gapu iti pannakakalsada ti Quirino Boulevard.
Kinuna ni Medina nga uray saan a maserraan ti dua a dike, natrapik payen ti Quezon Avenue ket nakarkaro itan ti problema ti trapiko.
“Addan iti imada ngem siak ket ipakpakaammok ti dakkel nga objectionko kaniada,” kinuna ni Medina idinto nga innayonna a mabalin met nga iyuman da Organo iti opisinada iti nasional no ania ti remedio daytoy a problema.
Maysa nga amaken ni Medina no adda emerhensia a mapasamak iti Siudad ti Vigan ket saan a dagus a dumteng ti arayat gapu iti problema ti trapiko. Nairaman ti Vigan iti listaan ti UNESCO a maysa kadagiti heritage city iti sangalubongan gapu kadagiti duog a bato a pagtaengan a naipatakder pay laeng idi tiempo dagiti Kastila.
Ngem kinuna ni Organo a mabitinen ti nasao a proyekto idinto a dinakamatna a naigiddan koma a mapatakder daytoy idi Mayo.
Kinuna pay ni Organo a mamulta ti kontratista no saanna a malpas ti proyekto iti naituding a pannakairingpasna.
Inkalintegan ti dadaulo ti 1st Engineering District a no adda didigra, adda met entry/exit points dagiti lugan kas iti Bantay-San Vicente, San Vicente-Sta. Catalina, labsanda ti Pantay Bridge idiay Pantay Daya a sumalpot iti Solid West iti Siudad ti Vigan. Kinunana a nalawa dagiti kalsada agsipud ta national road dagitoy.
Innayon ni Organo nga adda pay entry/exit points para kadagiti light vehicles iti daya a paset ti siudad kas iti San Julian a sumalpot iti San Julian, Bantay wenno iti Aggay, Bantay, ken iti Raois a sumalpot iti Sinabaan, Bantay.
Nakaprograma a mapatakderan iti rangtay dagiti tallo a dike a sumrekan/rummuaran iti siudad ti Vigan tapno nawaywaya ti panagtaray ti danum nga agpabaybay.
Nagsagrap ti Vigan City iti pannakalayus iti napalpalabas no tiempo ti matutudo wenno adda simmangbay a bagio.
Kinuna ni Organo a nakaprograma a maileppas ti rangtay iti las-ud ti 155 days ngem innayonna a makipatpatangda iti kontratista a malpas koma sakbay ti Paskua.#


text:
Nangted ti mensahena ni Mayor Josh Edward S. Cobangbang kadagiti nagatendar ken dagiti umili iti pannakipagselebrar ti ili a Cabugao iti agtultuloy a pannakaitandudo ti Nutrision.
Innayon ni Mayor Josh Edward a maipamaysa koma ti nutrision dagiti agtan-ay nga ubbing tapno mapasayaat ti pisikal ken mental a kasasaadda kabayatan iti panagdakkelda tapno agbalinda a mapangnamnamaan nga umili iti masakbayan.
Nagsarita da MSWD Officer Mrs. Lydia S. Gazmen; MLG Officer Connie Quinola; OIC MHO Dr. Bernardino P. De Gracia III ken ni SBM Dr. Jemaima S. Tan-Yee, pannakabagi ti Committee on Social Services. Anag ti Mensaheda iti pannakaitultuloy ti naregta nga implementasion dagiti programa iti Nutrision iti Munisipalidad tapno maikkat a mamimpinsan ti problema ti Malnutrision.
Nagatendar met da Vice Mayor DJ Savellano; SBM Josefina S. Vallejo; MLG Officer Connie Quinola; PO2 Nazette Aberin Ibe; Acting Municipal Agriculturist Robert Savella; OIC Municipal Health Officer, Dr. Bernardino P. De Gracia III; MSWD Officer Mrs. Lydia S. Gazmen; MNAO Ms. Jeanette Garcia ken ni Ms. Melanie Saquiton. # (Web In-Action)


text:
Suppiat nga Arabo-Israeli
Ti suppiat nga Arabo–Israeli (Arabiko: الصراع العربي الإسرائيلي Al-Sira'a Al'Arabi A'Israili; Hebreo: הסכסוך הישראלי-ערבי Ha'Sikhsukh Ha'Yisraeli-Aravi) ket mangitudo ti politikal nga irteng ken dagiti suppiat a militar a nagbaetan ti Liga ti Arabo ken Israel ken ti nagbaetan dagiti Arabo ken dagiti Israeli. Dagiti tinaudan ti moderno a suppiat nga Arabo–Israeli ket nagtaud ti panagrang-ay ti Sionismo ken Arabo a nasionalismo iti patingga ti maika-19 a siglo. Ti teritorio nga inkedkeddeng babaen dagiti tattao a Hudio a kas ti bukodda a naipakasaritaan a pagilian ket inkedkeddeng met babaen ti Pan-Arabo a tignay a kas naipakasaritaan ken agdama a tagikua dagiti Palestino nga Arabo,[2] ken iti Pan-Islamiko a kontesto, a kas dagdaga ti Muslim. Ti suppiat a nagbaetan dagiti Palestino a Hudio ken dagiti Arabo ket rimsua idi nasap anga maika-20 a siglo idi las-ud ti riribok ti 1920 Nebi Musa, a dimmakkel iti napno a gatad ti sibil a gubat idi 1947 ken naipadakkel kadagiti pagilian ti Liga ti Arabo iti pannakapartuat ti moderno nga Estado ti Israel idi Mayo 1948.
Ti suppiat, a nangrugi a kas maysa a politikal ken nasionalista a suppiat kadagiti binglayan a panagtunton ti teritorio kalpasan ti pannakarebba ti Otomano nga Imperio, ken napan kadagiti napalabas a tawen manipud ti dakkel ti gatadna arehional a suppiat iti ad-adu a lokal a suppiat ti Israeli–Palestinio, a dagiti dakkel ti gatadna a pannakibusor ket kaaduan a nagpatingga iti panagsardeng ti laban, kalpasan ti 1973 a Gubat ti Oktubre. Iti kasta, dagiti tulagan ti kappia ket napirmaan babaen ti Israel ken Ehipto idi 1979, ken ti Israel ken Hordania idi 1994. Dagiti Pagtunosan ti Oslo ket nakaiturongan ti pannakapartuat ti Nailian a Turay ti Palestina idi 1993, ngem ti kanungpalan a tulagan ti kappia ket saan pay a naabutan. Ti maysa a panagsardeng ti laban ket agdama nga agtaltalinaay iti baetan ti Israel ken Siria, ken ti Lebanon (manipud idi 2006). Ti suppiat a baetan ti Israel ken ti tinrayan ti Hamas a Gaza, a nagbanagan ti panagsardeng ti laban idi 2009 (urayno ti panaglablaban ket nagtultuloy manipud idin), urayno saan a dagus a mainaig ti Liga ti Arabo daytoy ket kadawyan a nairamraman a kas paset ti suppiat ti Israeli–Palestina isunga daytoy ket ti suppiat nga Arabo–Israeli. Urayno adda dagiti tulagan ti kappia iti Ehipto ken Hordania ken ti sapsap a kaadda dagiti panagsardeng ti laban, ti Arabo a lubong ken ti Israel ket sapasap nga agtultuloyda nga agkabusor a maipanggep kadagiti naisangayan a teritorio.
Dagiti linaon
Pakaammo[urnosen | urnosen ti taudan]
Dagiti relihioso nga aspeto ti suppiat[urnosen | urnosen ti taudan]
Adda dagitigrup a nmangsuppiat ti proseso ti kappia ken mangawag kadagiti relihioso nga argumento para kadagiti saan a agkomprimisio a puestoda.[3] Ti kontemporaneo a pakasaritaan ti suppiat ti Arabo–Israeli ket adu unay a naapektaran babaen kadagiti pammati ti relihion dagiti nadumduma a bangir ken dagiti pakaimatanganda iti kapanunotan ti napili a tattao kadagiti annurotenda a maipanggep iti "Naikari a Daga" ken ti "Napili a Siudad" ti Herusalem.[4]
Ti Daga ti Canaan wenno Eretz Yisrael (Daga ti Israel) idi ket, segun ti Biblia a Hebreo, ket inkari babaen ti Dios kadagiti Annak ti Israel. Daytoy ket naibagbaga pay iti Koran. Iti manipestona idi 1896, Ti Estado ti Hudio, ni Theodor Herzl ket nangulit-ulit a nangireperensia iti konsepto ti Biblia iti Naikari a Daga. Ti Likud ket isu iti agdama a kangrunaan a partido ti politika idiay Israeli a nangiraman ti tunton ti Biblia iti Daga ti Israel iti platapormana.[5]
Dagiti Muslim ket nagtuntonda met kadagiti karbengan iti dayta a daga segun ti Koran.[6]Iti pannakaigiddiat iti panagtunton iti Hudio a daytoy a daga ket naikari laeng kadagiti kaputotan ni Isaac ti ub-ubing nga anak a lalaki ni Abraham, agrinnasonda a ti Daga ti Canaan ket naikari idi iti inkeddengda a laklakay nga anak a lalaki a ni Ishmael, a tinunton a nakaputotan dagiti Arabo.[6] Iti pay maipatinayo, raraemen pay dagiti Muslim dagiti adu a sitio a nasantuan para kadagiti Biblikal nga Israelita, kas ti Kueba dagiti Patriarka ken ti Bantay Templo. Kadagiti napalabas a 1,400 tawen, dagiti Muslim ket nagbangonda kadagiti islamiko a dulon ti daga kadagitoy asitio ti taga-ugma nga Israelita, kas ti Simborio ti Bato ken ti Meskita Al-Aqsa idiay Bantay Templo, ti kasantuan a sitio iti Hudaismo. Daytoy ket nakaiyegan ti panagsuppiat dagityo dua a grupo no sino ti pudno nga agtagikua iti Herusalem. Insursuro ti Muslim a ni Mahoma ket limmabas babaen ti Herusalem iti immuna a pabanagbanniagan iti langit. Ti Hamas, nga isu ti mangituray iti Gisla ti Gaza, ket mangtunton nga amin a daga ti Palestina (dagiti agdama a teritorio ti Israel ken Palestina, ket maysa nga Islamiko a waqf a nasken nga iturayan babaen dagiti Muslim.[7]
Dagiti Kristiano a sionista ket masansan a mangsuporta ti Estado ti Israel gapu ta ti taudan a karbengan dagiti Hudio iti Nasantun a Daga, a kas naisingasing, kas pagarigan, babaen ni Paul iti Dagiti Romano 11. Ti Sionismo a Kristiano ket mangisursuro a ti panagsubli dagiti Hudio idiay Israel ket kammasapulan para iti Maikadua nga Iyu-umay ni Kristo.[8][9]
Dagiti nagibasaran[urnosen | urnosen ti taudan]
- ^ Pollack, Kenneth, M., Arabs at War: Military Effectiveness, University of Nebraska Press, (2002), pp. 93–94, 96.
- ^ "Nailian a Dokumento ti Linteg ti Palestino – Artikulo 6". Mfa.gov.il. Naala idi 2013-01-19.
- ^ Weinberger, Peter E. (Mayo 2004). "Incorporating religion into israeli-palestinian peacemaking: recommendations for policymakers" (PDF). Center for World Religions, Diplomacy, and Conflict Resolution, Institute for Conflict Analysis and Resolution, George Mason University.
- ^ Avi Beker, The Chosen: The History of an Idea and the Anatomy of an Obsession, New York: Palgrave Mcmillan, 2008
- ^ "Likud – Platform". Knesset.gov.il. Naiyarkibo manipud iti kasisigud idi Oktubre 6, 2008. Naala idi Septiembre 4, 2008.
- ^ a b 'Jerusalem in the Qur'an', Masjid Dar al-Qur'an, Long Island, New York. 2002
- ^ "The Avalon Project : Hamas Covenant 1988". Avalon.law.yale.edu. Agosto 18, 1988. Naala idi Mayo 4, 2012.
- ^ "Seven Major Prophetic Signs Of The Second Coming". Gracethrufaith.com. Disiembre 31, 2011.
- ^ Review of On the Road to Armageddon: How Evangelicals Became Israel's Best Friend
Dagiti silpo ti ruar[urnosen | urnosen ti taudan]
- Midia a mainaig iti Suppiat nga Arabo-Israeli iti Wikimedia Commons
- Ministro ti Ganganaet a Pannakibiang ti Israel
- Dagiti Estado ti Liga ti Arabo


text:
STA. CATALINA, Ilocos Sur – Maysa a kalding a taraken ti maysa a mannalon iti Barangay Pangada ditoy nga ili ti naganak iti innem.
Iti report a dimmanon iti Tawid News, naammuan a naganak iti innem ti kalding a taraken ni Pablo Ragucos, residente iti nadakamat a barangay. Tallo a babbai ken tallo a lallaki dagiti annak ti ina a kalding ngem natay ti maysa kalpasan ti maysa nga aldaw, kuna pay ti report.
Kinuna ti akintaraken a dati laeng a dua ti yan-anak ti kaldingna.
Mapapati a ti Boer a kalding nga inwaras ti gobierno probinsial ti nangsemilia iti nasao nga ina.#


text:
BANTAY, Ilocos Sur – Lima a tattao a pakairamanan ti maysa nga estudiante ti tiniliw dagiti polis iti nagsisina nga opera-sionda kontra iti droga itay nabiit.
Positibo ti resulta ti insa-yangkat a panagsukisok dagiti nagtitipon nga elemento ti Vigan City police station, PDEA ISSET 1, PAIDSOTG ken PIB a nakabase Ilocos Sur Provincial Police Office iti balay ni Elizar Tala Rosario, 34, naasawaan, ken residente iti Barangay Tamag, Vigan City idi agsapa ti Hulio 16.
Segun iti report, nakakum-piska dagiti operatiba iti lima a babassit a heat sealed transparent plastic sachet a naglaon iti mapapati a shabu, maysa a plastic sachet a naglaon iti masuspetsa a shabu residue, ken maysa a cal. 22 a paltik, dua a selpon, dua a getteng, ken maysa a weighing scale.
Naipan dagiti nakumpiska a masuspetsa a droga iti Camp Valentine S. Juan, Laoag City para iti pannakaamirisda iti laboratorio.
Ngem impetteng ni Tala, numero 3 iti listaan ti kapolisan a target drug personality iti probinisia, a dina ikut dagiti nakumpiska dagiti polis iti balayna no di ket planted.
Kasta met a kinunana nga awan dagiti barangay officials a nangimatang iti panagsukisok dagiti polis iti balayna.
Immun-una ngem daytoy, idi Hulio 12, natiliw iti checkpoint iti sanguanan ti Cabugao church gapu iti panagikutda iti mapapati a shabu da Rommel Anastacio y Riambon, 36, naasaawaan, ken residente iti Barangay Nagsabaran, San Juan, Ilocos Sur; Erwin Umoquit y Tuquib, 30, baro ken residente iti Barangay Maas-asin, Magsingal, Ilocos Sur; ken Francis Contaoi y Ullero, 23, baro ken residente iti 25 Lucban, San Lucas, Magsingal, Ilocos Sur.
Naammuan iti polis-Cabugao nga inseniasda nga agsardeng ni Anastacio a nakamotorsiklo, adda inliabarna a dua a kakaduana, iti impasdekda a checkpoint ngem nagbaw-ing ketdi daytoy nga umadayo isu a kinamatda agingga iti Quirino bridge sadiay Barangay Rizal.
Nakamatan dagiti polis ni Anastacio ngem nakataray dagiti kakadua daytoy.
Mapapati a nakita dagiti polis nga adda impalladaw ni Anastacio bayat ti panagtarayna ket idi sinukimatda ti lugar, nakitada ti bassit nga elongated plastic sachet a naglaon iti mapapati a shabu.
Iti dayta met laeng nga aldaw, pinadas met da Omoquit ken Contaoi a nakalugan iti Rusi 100 ti umadayo iti checkpoint idi pinasardeng ida dagiti polis ngem saanda a nakalusot.
Mapapati nga adda impalla-daw ni Omoquit iti kamasetasan ket idi sinapul dagiti polis, naduktalanda ti dua nga elongated medium heat sealed plastic sachet a mapapati a naglaon iti shabu, maysa a lighter, ken tallo a sag-P50.00.
Nakakumpiska pay dagiti polis iti ikut ni Contaoi iti shabu paraphernalia.
Iti sabali a report, idi Hulio 14, natiliw ni Aris Ruaburo y Castro, 19, 2nd year college student iti STI Bantay ken residente iti Sagayaden, Cabugao, Ilocos Sur bayat ti mapapati a panaglakona iti marihuana iti Bantay Arcade.
Nagresponde da SPO1 Vicente Palacpac ken SPO1 Miguel Britos Pigao kalpasan nga intimbre ti maysa a masek-nan nga umili ti kaadda ti dua a lalaki iti tiendaan publiko ti Bantay nga aglaklako iti maipar-parit a droga.
Nakakumpiska dagiti polis iti dua a heat sealed sachet a naglaon iti mapapati a mari-huana manipud iti ikut ni Ruaburo.
Iti kaudian a report, naipilan ti kaso a panaglabsing iti RA 9165 da Anastacio, Omoquit, Contaoi ken Ruaburo iti provincial prosecutor’s office.#


text:
Mongolia
Nagsasabtan: 46°N 105°E / 46°N 105°E
Ti Mongolia i/mɒŋˈɡoʊliə/, literal a Mongol a pagilian/estado) ket maysa a napalikmutan ti daga a pagilian idiay Daya ken Tengnga nga Asia. Nabeddengan daytoy babaen ti Rusia iti amianan ken Tsina iti abagatan, daya ken laud. Nupay ti Mongolia ket saan a makibingbingay ti pagbeddengan iti Kazakhstan, ti akinlaud a murdongna ket 38 kilometro (24 mi) laeng manipud ti akindaya a murdong ti Kazakhstan. Ti Ulan Bator, ket isu ti politikal a kapitoliona ken ti kadakkelan a siudad, daytoy ket pagtaengan ti agarup a 45% iti populasion. Ti politikal a sistema ti Mongolia ket parlamentario a republika.
Dagiti nagibasaran[urnosen | urnosen ti taudan]
- ^ "Dagiti Opisial a Dokumento a maikabil ti Mongol a Naisuratan" (iti Insik). UB Post. 2011-06-21. Naala idi 2010-07-11.
- ^ Nailian a Senso ti Mongolia 2010 Immuna a Resulta. Opisina ti Nailian nga Estadistika ti Mongolia (iti Mongol.)
- ^ "T Mongol" ket nairaman dagiti minodad a kas dagiti Kasak wenno Tuvans.
- ^ Official landuse balanse data (2007)
- ^ a b c d "Mongolia". Internasional a Pundo ti Panguartaan. Naala idi 2011-04-21.
- ^ "Gini Index". World Bank. Naala idi 2 Marso 2011.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ "Ti Mongolia a Pagalagadan ti Oras ket ti GMT (UTC) +8, addan kadagiti luglugar idiay Mongolia nga agus-usar ti GMT (UTC) + 7". World Time Zone.com. Nobiembre 28, 2014. Naala idi 2007-09-30.
- ^ "Ti Gobierno ti Mongolia ket pinili da a saan a suroten ti Kalgaw nga Oras". World Time Zone.com. Nobiembre 28, 2014. Naala idi 2007-09-30.
- ^ "Sona ti Oras ti Mongolia". Naala idi 2011-05-20.
Dagiti silpo ti ruar[urnosen | urnosen ti taudan]
Midia a mainaig iti Mongolia iti Wikimedia Commons
Pakaammo ti panagbiahe idiay Mongolia manipud iti Wikivoyage (iti Ingles)
- Mongolia Nawaya a Gobierno
- Mongolia Ministrro iti Ganganaet a Panakibiang iti Mongolia
- Mongolia a naikabil iti The World Factbook (iti Ingles)
- Kitaen ti Mongolia iti Proyekto ti Nawaya a Direktorio (iti Ingles)
- Wikimedia Atlas iti Mongolia


text:
Example.com
Ti Example.com, example.net, ken example.org ket maysa nga maikadua level a domain names reservo iti Internet Engineering Task Force through RFC 2606, Benneg 3,[1] para gumamit a dokiumentasion ken dagiti example. Ti domain a example.edu ket ka similarlia a reserveo iti Internet Corporation for Assigned Names and Numbers (ICANN) pannakabangon idi 2000.
References[urnosen | urnosen ti taudan]
- ^ RFC 2606, Reserved Top Level DNS Names, D. Eastlake, A. Panitz, The Internet Society (June 1999)


text:
Graubünden
Ti Graubünden wenno Grisons (Aleman: Graubünden, [ɡraʊˈbʏndən] ( denggen); Pranses: Grisons, [gʁi'zɔ̃]; Italiano: Grigioni[3][4] [ɡriˈdʒoːni]; Romansh: Grischun [ɡʁiˈʒun] ( denggen); kitaen pay ti dadduma pay a nagan) ket isu ti kadakkelan ket akin-daya unay a kanton idiay Suisa. Ti kanton ket makibinningay ti pagbeddengan kadagiti kanton ti Ticino, Uri, Glarus ken San Galo ken ti internasional a pagbeddengan ti Italia, Austria ken Liechtenstein. Ti nagan a Graubünden ket maipatarus a kas ti "Dagiti kolor dapo a Liga," a mangibagbaga daytoy kadagiti tallo a kasisisgud a kumaduaan ti kanton, ti Liga ti Kamara ti Dios, ti Kolor dapo a Liga, ken ti Liga ti Sangapulo a Pagsakupan. Ti Graubünden ket isu pay ti pagibalayan kadagiti tallo a etniko a grupo ti Suisa ken tdagiti pagsasao a Suiso Aleman, Italiano ken Romansh ket patneng dagitoy ti daytoy nga estado. Is-isu pay ti kanton a ti dialekto ti taga-ugma a pagsasao a Romansh ket ket masasao pay laeng tatta.
Dagiti nagibasaran[urnosen | urnosen ti taudan]
- ^ Arealstatistik Standard - Kantonsdaten nach 4 Hauptbereichen
- ^ Swiss Federal Statistical Office - STAT-TAB, online database – Ständige und nichtständige Wohnbevölkerung nach institutionellen Gliederungen, Geburtsort und Staatsangehörigkeit (iti Aleman) naala idi 30 Agosto 2016
- ^ Europeano a Komision para iti Demokrasia babaen ti Linteg, Ti panagsalaknib kadagiti nailian a minoridad babaen kadagiti maikabagianda nga estado, Konsilo iti Europa, 2002, ISBN 978-92-871-5082-0, p.308
- ^ Kappon ti Amerikano a Heopisiko, Warnakan iti heopisiko a panasukisok, Tom. 110, William Byrd a Pagmalditan para iti Johns Hopkins a Pagmalditan, 2005
Dagiti silpo ti ruar[urnosen | urnosen ti taudan]
Midia a mainaig iti Kanton ti Graubünden iti Wikimedia Commons


text:
Curitiba
Ti Curitiba (Panangibalikas a Portuges: [kuɾiˈtʃibɐ]) ket ti kapitolio ken kadakkelan a siudad ti estado ti Brasil iti Paraná. Ti populasion ti siudad ket agarup a 1,879,355 a tattao manipud idi 2015, a mangaramid daytoy iti maikawalo a kaaduan ti populasion a siudad iti pagilian, ken ti kadakkelan iti Rehion ti Abagatan ti Brasil. Ti Metropolitano a lugar ti Curitiba ket buklen dagiti 26 nga ili[2] nga addaan iti dagup apopulasion iti sumurok a 3.2 a riwriw (karkulo ti IBGE idi 2010),[3] a mangaramid daytoy iti maikapito a kaaduan iti populasion iti pagilian.
Ti Curitiba ket maysa a nangruna a sentro ti kultura, politika, ken ekonomia iti Latin nga Amerika.[4] Ti siudad ket nakatugaw iti banak iti 932 a metro (3,058 ft) iti ngato ti pantar ti baybay. Daytoy ket mabirukan iti 105 a kilometro (65 mi) iti laud ti puerto ti baybay ti Paranaguá ken serbian daytoy babaen dagiti pagpatayaban ti Afonso Pena ken Bacacheri. Ti siudad ket mangsangaili iti Unibersidad Pederal ti Paraná a nabangon idi 1912.
Kadagiti tawen ti 1700, ti Curitiba ket nagtagikua idi kadagiti nasayaat a lokasion kadagiti pagtarakenan a pagilian iti baka ken dagiti pagtagilakuan, a nakaiturongan ti naballigi a panagtagilako iti baka ken ti immuna panagpadakkel iti siudad. Kalpasanna, kadagiti nagbaetan dagiti tawen ti 1850 ken 1950, daytoy ket dimmakkel gapu iti panagtarikayo ken ti panagpadakkel iti agrikultura iti Estado ti Paraná (immuna iti panagtarikayo iti Araucaria, kalpasanna iti panangimuyong iti mate ken kape ken kadagiti tawen ti 1970, ti panangimuyong ti trigo, mais ken soya). Kadagiti tawen ti 1850 simmangpet dagiti adu nga imigrante ti Europa idiay Curitiba, ken kaaduan kadagitoy ket dagiti Aleman, Italiano, Polako ken Ukraniano, a nagkontribusion iti panagdur-as ti ekonomia ken kultura ti siudad.[5] Ita nga aldaw, bassit laeng a bilang dagiti sumangsangpet a ganganaet nga imigrante, kangrunaan laeng daytoy manipud iti Tengnga a Daya[6] ken dagiti dadduma a pagilian iti Abagatan nga Amerika.
Ti kadakkelan a panagpadakkel ket napasamak kalpasan dagiti tawen ti 1960, gapu iti nasayaat a panagplano iti urbano a nangbaliw ti kaadu ti populasion manipud kadagiti ginasut a ribo iti ad-adu ngem maysa a riwriw a tattao.[7] Ti ekonomia ti Curitiba ket naibatay iti industria ken dagiti serbisio ken isu ti maikapat a kadakkelan iti Brasil.[8] Ti idudur-as ti ekonomia ket naggiddan a napasamak ti isasangpet dagiti Brasiliano manipud kadagiti sabali a siudad iti pagilian, ken agarup a kagudua ti populasion ti siudad ket saanda a naiyanak idiay Curitiba.[9]
Ti Curitiba ket addaan iti maysa kadagiti bassit a nangato a Pagsurotan ti Panagrang-ay ti Nagtagitaoan idiay Brasil iti 0.856, ken idi 2010 nagungunaan idi iti Global Matalinaay a Siudad, a naited kadagiti siudad ken ili a nalaing iti matalinaay a panagdur-as iti urbano.[10] Segun ti magasin ti Estados Unidos iti Reader's Digest, ti Curitiba ket isu ti kasayaatan a pagtaengan a "Dakkel a Siudad iti Brasil".[11][12] Ti gatad ti krima iti Curitiba ket naikeddeng nga ababa kadagiti pagalagadan ti Brasil ken ti siudad ket naikeddeng a kas maysa kadagiti katalnaan a siudad idiay Brasil para kadagiti agtutubo[13] Ti siudad ket isu pay ti kasayaatan a pagipaayan iti puonan iti pagilian.[14]
Dagiti nagibasaran[urnosen | urnosen ti taudan]
- ^ "Population estimates for July 1st, 2015". Naala idi 4 Hunio 2016.
- ^ "Mapa da Região Metropolitana de Curitiba – Paraná". Curitiba-parana.com. Naala idi 22 Hulio 2009.
- ^ [1] Huni 2011/https://web.archive.org/web/20110614165617/http://www.ibge.gov.br/home/estatistica/populacao/censo2010/populacao_por_municipio.shtm Primeiros resultados do Censo 2010 iti Wayback Machine
- ^ "Curitiba". Naala idi 22 Marso 2017.
- ^ "Tradições Culturais" (iti Portuges). Curitiba-parana.net. Naala idi 7 Marso 2011.
- ^ "A imigração árabe muçulmana em Curitiba" (iti Portuges). Etni-cidade. Naala idi 3 Oktubre 2008.
- ^ "Dados do IBGE sobre Curitiba" (iti Portuges). IBGE. Naala idi 31 Hulio 2011.
- ^ "Cidades Brasileiras, Curitiba" (iti Portuges). SuaPesquisa. Naala idi 31 Hulio 2011.
- ^ "Quase metade de Curitiba é dos "estrangeiros"" (iti Portuges). Bem Paraná. Naala idi 6 Agosto 2008.
- ^ "The Brazilian city Curitiba awarded the Globe Sustainable City Award 2010". globeforum.com. Naala idi 7 Hulio 2014.
- ^ "Brazil Outsourcing: Curitiba Comes On Strong as 'Silicon Valley South'". Nearshore Americas. Naala idi 3 Enero 2013.
- ^ "Bestcitiestolivein.net". Bestcitiestolivein.net. Naiyarkibo manipud iti kasisigud idi 23 Hulio 2012. Naala idi 3 Enero 2013.
- ^ "As 10 capitais mais seguras para os jovens do Brasil". Naala idi 22 Marso 2017.
- ^ http://www.istoedinheiro.com.br/noticias/economia/20150918/curitiba-eleita-melhor-cidade-brasil-pelo-ranking-istoe-austin-ratings/300248
Dagiti silpo ti ruar[urnosen | urnosen ti taudan]
Midia a mainaig iti Curitiba iti Wikimedia Commons
Pakaammo ti panagbiahe idiay Curitiba manipud iti Wikivoyage (iti Ingles)
- Opisial a website (iti Portuges)


text:
Wen, nasken a palabsen iti sumagmamano wenno pinullo a tawen sakbay a maisubli ti panagtalek ti sabali. Ta karirigatan amin nga isubli ti napukaw a panagtalek. Itoy a kaso, adu ti mairaman iti basol a saanda met nga inaramid wenno nagayatan.
Nadagsen unay ti implikasion ti eskandalo ti licensure examination iti sibubukel a lubong, nangruna ti Estados Unidos ta agsipsiput ken agob-obserbada a nalaing tunggal adda maangay a eksamen iti pagilian, nangruna kadagiti health care providers. Ta ngamin no makaruar dagitoy eksamen iti nursing, physical therapy, occupational therapy ken dadduma pay iti health care ket mabalinda metten ti mangala iti eksaminasion iti Estados Unidos tapno makapagtrabahoda sadiay. Dayta ti reglamento ken allagaden
Ti rigatna, kalpasan ti anomalia iti nursing, nairut unayen ti Estados Unidos kadagiti allagadenna. Estrikto unayen. Daytoy pay ngata ti maysa kadagiti kangrunaan a rason no apay a bimmassit dagiti mayat a mapan mangged sadiay Estados Unidos, lalo dagiti health workers. Naikkatan iti maysa iti apagkatlo a dagup dagiti agpinget a mangtun-oy iti kalkalikaguman nga American Dream.
Iti makatawen a pannakaiparit ita dagiti physical therapist a mayat nga ageksam iti FSBPT, sagsagabaendan ti nadagsen unay nga implikasion ti napalabas a leakage exam scandal iti pagilian.
Masapul koma a masarakan dagiti solusion wenno sungbat dagiti timmaud a parikut. Tartarigagayan ti amin dayta. Ngem, sadino ti pakasarakan ken ania dagitoy? Narigat a sungbatan. Saan a maitudo ti nakananama a sungbat!
Ti saantayo a maawatan, nawaya unay dagiti review centers ket saan a makontrol ida ti gobierno.
Pinadas ti gobierno a kontrolen dagitoy a review centers ngem napaay iti daytoy nga addangna. Nupay naiyusuat ti PRC Modernization Act of 2000 wenno ti Republic Act 8981, saan nga inayonan dagiti review centers dagiti pagalagadan nga intuyang ti akta. Immabut ti asunto iti Supreme Court. Ti imasna, impaulog ti Supreme Court nga unconstitutional ti akta.
Kasano nga unconstitutional ti akta tapno kontraen dagiti review centers?
“After the nursing scam in 2006, the government thru an executive order, directed CHED to come up with a Memo Order putting all review centers under CHED, but this was questioned by the review centers,” kinuna ni Commissioner Nilo Rosas ti Professional Regulation Commission.
Saan nga inayonan ti Review Center Association of the Philippines (RECAP) agsipud ta kadakuada, saan a maitutop dagiti probision a mangbukel iti sibubukel nga akta.
“The Review Center Association of the Philippines is self-regulating and we’re the ones calling on the government to regulate us,” kinuna ni Carl Balita, vice-president of the RECAP, ken maipagarup a maysa kadagiti agtagikua iti St. Louis Review Center. “One issue in CHED control was that they did not want us to exist that time. Our requirement was to be attached to a school and to exist only as review center. We did not resist regulation,” inrason ti Balita. Dayta met ti takder dagiti amin a review centers.
Nalawag itoy a punto a saan laeng a ti CHED ti mangayat a mangkontrol kadagiti amin a review centers no di pay dagiti institute, kolehio ken unibersidad. Ta kayat met dagitoy nga eskuelaan a maipasidong laengen iti curriculum ti panagrepaso kadagiti licensure exams. Nalukaisan a kuarta ti gapuna ti saanda a panagkikinnaawatan !
Ta apay ngamin a maipasidong ti RECAP iti CHED ket saanda meten a paset ti curriculum kadagiti eskuelaan?
No dayta laeng ti parikut, apay a di ipasidong ti panagrepaso iti licensure exam iti maysa a governing body a buklen ti RECAP ken dagiti dutokan ti gobierno? Iti sabali a bangir, no mapasamak dayta, awanto ngatan dagiti tumaud nga asunto?
Ngem kabayatan a saan pay a mapasamak dayta, agtultuloy latta a sipsiputan ti sangalubongan dagiti licensure exams iti pagilian. Addanto latta anniniwan dagiti timmauden a kontrobersia a mangpaingpis iti tiansa a panagballigi dagiti examinees kadagiti amin a kita ti kumpetision iti merkado.#


text:
Appenzell Ausserrhoden
Ti Appenzell Ausserrhoden (Aleman: Appenzell Ausserrhoden (tulong·paammo);) ket maysa a kanton idiay Suisa. Ti tugaw ti gobierno ken parlamento ket adda idiay Herisau, ti ukom a turayan ket adda idiay Trogen. Ti Appenzell Ausserrhoden ket mabirukan idiay amianan a daya ti Suisa, a mangibeddeng dagiti kanton ti San Galo ken Appenzell Innerrhoden.
Dagiti nagibasaran[urnosen | urnosen ti taudan]
- ^ Arealstatistik Standard - Kantonsdaten nach 4 Hauptbereichen
- ^ Swiss Federal Statistical Office - STAT-TAB, online database – Ständige und nichtständige Wohnbevölkerung nach institutionellen Gliederungen, Geburtsort und Staatsangehörigkeit (iti Aleman) naala idi 30 Agosto 2016
Dagiti silpo ti ruar[urnosen | urnosen ti taudan]
Midia a mainaig iti Appenzell Ausserrhoden iti Wikimedia Commons


text:
CABUGAO, Ilocos Sur – Adda dua a lead a sursuroten dagiti inbestigador mainaig iti pammaltog iti Barangay Rizal ditoy nga ili idi rabii ti Marso 24 a nakatayan ti maysa a tricycle driver ken pannakadunor ti inliabarna a kabsatna.
Segun ken ni COP William Nerona, sumagmamano a tattao ti inawis ti kapolisan ditoy tapno beripikarenda ti mapapati a sabali pay a motibo ti pammapatay.
Nupay kasta, saan pay nga impalgak ni Nerona no ania ti nasao a motibo tapno saan a maunaan ti panagimbestigada.
Kinunana a kitkitaenda pay ti anggulo no adda pakainaigan ti mapapati a kinariri ni Arrogante iti pammaltog.
Maipalagip nga idi agarup 7:45 ti rabii ti nadakamat a petsa, pinaltogan dagiti nagkalubbon a lallaki ni Amir Rex Arrogante y Mangrubang, 32, naasawaan, tricycle driver, ken residente iti Barangay Margaay, Cabugao bayat ti panagdaliasat ti Kawasaki Bajaj tricycle a minanehona iti national highway a sakup ti Barangay Rizal.
Segun iti inisial a panagimbestiga dagiti polis, naggapu dagiti agkabsat iti tiendaan publiko ti Cabugao ket iti sango ti Shell Gasoline Station, nagmenor ni Tabigne tapno sumrekdan iti balayda idi kellaat nga immabay ti nalabaga a Honda XRM a motorsiklo a nagluganan dagiti nagtagihelmet ken nagaruat iti diaket a suspek ket maysa kadagitoy ti nangpaltog iti biktima iti sumagmamano a daras.
Nairaman a tinamaan ti bala ti makannigid a luppo ni Analyn Arrogante y Mangrubang, 21, midwife, residente met laeng iti Barangay Margaay a nagsakay iti likudan ni Amir.
Immuna a naitaray dagiti biktima iti Suero General Hospital ngem naiyalis ni Amir iti Metro Vigan Cooperative Hospital, Bantay a nakaideklaraanna a dead on arrival.
Nagsagrap ni Amir iti patal a sugat iti baba ti kilikilina ken iti boksitna.
Iti kaudian a report, natalgeden ti kasasaad ni Analyn kalpasan ti operasion.
Naglibas dagiti di nabigbig a suspek iti amianan a direksion.
Nangisayangkat dagiti polis iti manhunt operation ken nangipatulodda iti flash alarm kadagiti kabangibangda a police stations ngem negatibo ti resultana.
Nakarekobre dagiti inbestigador iti tallo a kapsula a nagtaud iti Cal. 45 pistol iti crime scene.
Kinuna ni Nerona nga apaman a sumayaat ti kasasaad ti balasang, mangipakitada kenkuana kadagiti ladawan bareng adda pakabigbigan kadagiti suspek a nangisayangkat iti pammaltog.
Nupay kasta, saan nga impalgak ni Nerona ti nagan ti kinariri ti biktima tapno di maunaan ti panagimbestigada.#


text:
VIGAN CITY – Nagkirem dagiti barangay captain iti probinsia iti sanguanan ti ballaag ti Commission on Elections a mapakatanda iti pannusa no saanda a mangilatang iti pondo a mausar iti barangay elections inton Oktubre 28 daytoy a tawen.
Nagbaliw ti pagtaktakderan dagiti barangay captain kalpasan nga imballaag ni Provincial Election Officer ken acting Vigan City Election Officer Atty. Rhodora Arocena a mapakatan iti election offense dagiti barangay captain a saan a mangited iti kidkiddawen ti poll body a pondo a mausar iti masungad nga eleksion.
Kas maibatay iti Section 50 ti Omnibus Election Code, mangilatang dagiti lokal a gobierno iti pondo a maaramat iti kasapulan ken resonable a pagbayad kadagiti miembro iti board of election tellers, board of canvassers ken iti pannakaimprenta dagiti election forms ken pannakapaadda dagiti sabsabali pay nga election paraphernalia, ken iti pannakainstolar dagiti polling booths.
Sakbayna, nagpirma iti resolusion dagiti opisial ken miembro ti Association of Barangay Captains, Ilocos Sur Chapter a saanda nga agbayad iti P10,000.00 kas augmentation fund a singsingiren ti Comelec a mausar para iti masungad a barangay election.
Ngem kalpasan a nakaawat ni ABC President Mario Subagan iti surat manipud iti Comelec En Banc Resolution a mapakatan iti election offense dagiti barangay captains a saan nga agtungpal iti kiddaw ti poll body, kinunana a nagbaliw ti takderda ta saandan a kabaelan a kamaten pay ti nasao a resolusion gapu iti time constraint.
Idi Oktubre 18 ti naudi nga aldaw a panangited dagiti barangay captains iti nasao a kantidad iti election officers ti ilida.
Kabayatanna, nangrugin ti panagkampania dagiti kandidato para iti barangay elections kalpasan a naggibus ti panagipilada iti kandidaturada itay Oktubre 17.
Sakbay daytoy, impakat ti poll body ti gun ban manipud iti Septiembre 28 agingga iti Nobiembre 12, 2013. Iti daytoy a tiempo, maiparit ti panagikuyog iti paltog ken dadduma pay a deadly weapons iti ruar ti pagtaengan.
Exempted iti gun ban dagiti law enforcers on duty ken nakauniporme. Mabalin met nga exempted iti gun ban dagiti security a pribado idinto a dagiti sabali pay a kameng ti law enforcement agencies ket masapul nga agaplayda iti permit nga agikuyog iti armas.
Sumango dagiti aglabsing iti iti daytoy a pammilin ti poll body iti pannakabalud manipud iti maysa a tawen agingga iti innem a tawen, permanente a diskualipikasion nga agtugaw iti public office ken saanen a makabutos pay.
Iparit pay ti Omnibus Election Code ti pannakaiyisio dagiti appointment, promosion, pannakabuangay dagiti baro a puesto, wenno panagited iti salary increases iti pagopisinaan ti gobierno, pannakabalbaliw iti teritorio ti maysa a presinto wenno pannakaipasdek iti baro a presinto, illegal a pannakawayawaya dagiti balud ken iti panagpataud iti pundo babaen ti pasala, loteria, pallot, ken dadduma pay.
Agpatingga ti campaign period iti Oktubre 26 ket maangay ti eleksion inton Oktubre 28.
Maigiddan koma iti daytoy a panagpipili ti pannakabutos met dagiti puesto para iti sangguniang kabataan ngem pinirmaan ni Pres. Benigno Aquino itay Oktubre 3 a maitantan ti eleksion para SK.#


text:
Siudad ti Valenzuela
Ti Ciudad ti Valenzuela ket maysa kadagiti ciudad ken il-ili a mangbukel iti Metro Manila iti Filipinas. Kabeddengna iti daya ti Ciudad ti Quezon ken ti akin-amianan a Ciudad ti Caloocan, iti abagatan ti Ciudad ti Malabon ken ti akin-abagatan a Ciudad ti Caloocan, iti laud ti ili ti Obando iti provincia ti Bulacan, ken iti amianan ti ili ti Meycauayan, iti Bulacan.
Dagiti baranggay[urnosen | urnosen ti taudan]
Nabennebenneg a politikal ti Ciudad ti Valenzuela iti 32 a barbaranggay.
Kasilpo iti ruar[urnosen | urnosen ti taudan]


text:
NARVACAN, Ilocos Sur – Impalgak ni League of Municipalities of the Philippines Ilocos Sur Chapter President ken Narvacan Mayor Edgardo Zaragoza a dakkel ti maaramidan ti panaglukaten ti mall ditoy tapno mapagbalin a siudad ti ilina iti masanguanan.
Segun iti mayor, iti kaaddan ti mall a kukua ti local government unit ditoy, manamnama nga umabot iti P100 million ti income ti ili a maysa a requirement iti panagbalinna a siudad.
“Kasapulan ngamin ti tallo nga agsasaruno a tawen nga nga addaan ti maysa nga ili iti P100 million income tapno maikonsidera ti panagsiudadna,” kinuna ti mayor.
Innayon ni Zaragoza nga awan ti problema iti land area ti ili ta nalablabes ngem iti 10,000 square kilometers a requirement ti kalawa ti Narvacan.
Kitkitaen metten ti LGU ditoy dagiti posible pay a pamastrekan a mabalin nga ilungalong ti ili.
“Adda pay tallo ektaria a lote a kukua ti ili a mabalin a pakaipasdekan pay iti sabali a pamastrekan,” kinuna ni Zaragoza.
Karaman ti planoda ti pannakaipatakder ti maysa nga entertainment arcade, ospital wenno kabukbukodan a water district ti Narvacan.
Kabayatanna, iti pannakailukat ti mall idi Marso 27, inkari ni Sen. Ramon “Bong” Revilla Jr. ti panangipaayna iti P5 million para iti Narvacan. #


text:
VIGAN CITY – Agdagup iti 2,185 a tugtugaw, 126 a lamisaan ken computers ti inwaras ni Gov. Ryan Singson itay nabiit para kadagiti nadumaduma a pagadalan publiko iti probinsia.
Segun iti gobernador, tugtugaw ken lamlamisaan ti kangrunaan nga inwaras ti gobierno probinsial agsipud ta dagitoy ti kiniddaw dagiti agtuturay iti pagadalan ken umadanin ti graduation a pakaaramatan dagitoy.
Nagiwaras pay ni Singson iti kumpleto a computer units para iti Guimod Elementary School, Bulag Elementary School, Nansuagao Primary School, Tagudin Central School ken Cabugao District Office.
Kinuna ni Singson nga adda pay inorderna a 40 a computers a sumaruno nga iwarasna kadagiti pagadalan.
“Kasapulan a pamiliaren dagiti ubbing iti panagkiumputer agsipud ta aminen nga opisina ket agus-usaren iti kompiuter,” kinuna ni Singson.#


text:
Toluca
Ti Toluca [toˈluka], opisial a tinawtawagan iti Toluca de Lerdo [toˈluka ðe ˈlerðo], ket ti kapitolio ti estado ti Estado ti Mehiko ken isu pay ti tugaw ti iIli ti Toluca. Daytoy ti sentro ti napardas a dumakdakkel a lugar ti urbano, nga itan ket ti maikalima a kadakkelan idiay Mehiko. Daytoy ket mabirukan iti 63 kilometro (39 mi) iti laud-abagatan laud ti Siudad ti Mehiko, iti agarup a 40 minuto babaen ti lugan iti akinlaud nga igid ti siudad. Segun ti senso idi 2010, ti siudad ti Toluca ket addaan iti populasion iti 819,561.[1] Ti siudad ket ti maikalima a kadakkelan idiay Mehiko babaen ti populasion. Ti ili ti Toluca, ken maikuyog dagiti sangapulo ket tallo a sabali nga ili, ket mangbukel iti populasion ti metropolitano iti 1,775,337 idiay Kalatakan a Toluca manipud idi 2009,[2] ken mangaramid daytpy iti maikalima a kaaduan ti populasion a lugar ti metropolitano idiay Mehiko.
Dagiti nagibasaran[urnosen | urnosen ti taudan]
- ^ "México en Cifras". .inegi.org.mx. Naala idi 2014-08-21.
- ^ "ZMVT 2009" (PDF). Conteo 2009. Consejo estatal de la población. 2009.
Dagiti silpo ti ruar[urnosen | urnosen ti taudan]
Midia a mainaig iti Toluca iti Wikimedia Commons
Pakaammo ti panagbiahe idiay Toluca manipud iti Wikivoyage (iti Ingles)


text:
naasawaan, teknisian.
Saan a nailanad iti report ti gapu no apay a binallaagan ni Sanchez ni Portela ngem mapapati nga adda iti inpluensia ti arak ti dati a polis idi nagprobokar ken inarmaranna ni Portela.
Kalpasan a nakaawatda iti report manipud ken ni Barangay Captain Pedro Luna, nagturong dagiti polis iti nadakamat a barangay ket nadatnganda ti suspek a nakasakkibel pay laeng ti paltog iti siketna.
Insuko ni Sanchez kadagiti nagresponde a polis ti maysa a cal. 45 a nagkarga iti maysa a bala ken magazine assembly a naglaon iti pito a bala.
Idi pinaruar dagiti polis dagiti dokumento ti paltog, impakita ni Sanchez ti maysa a deed of absolute sale a napetsaan iti Hulio 3, 2014 manipud iti akinkukua a ni Edmund Rayel y Enriquez, residente iti Blk 24, Lot 8, AFP Village, San Matero, Rizal, ken maysa a firearm license card ti cal. 45 Armscore Model 1911-A1 nga addaan SN 927942 a naiyisio idi Enero 2, 2014 ken agpaso inton Disiembre 27, 2014.
Naikustodia iti police station dagiti nakumpiska ken ni Sanchez para iti umisu a disposision.#


text:
Naisangsangayan daytoy a pasalip ken naisangsangayan met a panangawat iti balligi ken panaglatak. Isu daytoy ti innaduan iti makolekta nga ipus ti bao.
Naawagan ti kontes iti Mr. & Ms. Star. Ti star dita ket "rats" ti kayatna a sawen no baliktaden a baliksen. Ket dagiti nangabak, nakoronaan itay Agosto 15 sadiay Sta. Lucia Elementary School, Zaragosa, Nueva Ecija.
Kadagiti nababa a lugar ti probinsia, lalo iti nasao nga ili, parikut dagiti mannalon ti kaadu dagiti peste a bao nga agdadael kadagiti mulada a pagay. Segun ti estatistika, umabot pay iti 60% ti dagup a pukaw dagiti mannalon iti tinawen. Nasursurok pay ngem kagudua ti kanen dagiti peste a bao ngem ti para iti tao.
Isu a napanunot dagiti lumugar iti Santa Lucia a nasken ti pannakipasetda iti pannakapaksiat dagitoy a peste a bao.
Ti Barangay Rat Council of Nueva Ecija ti nangimaton iti search for "Little Mr. & Ms. STAR" a sinalipan ti duapulo a pupils iti nasao a pagadalan. Binayabay ti barangay council, ti lokal ken gobierno probinsial ken ti Philippine Rice Research Institute a nakabase sadiay Maligaya, City of Science Muñoz, Nueva Ecija.
Ti rat management campaign ti PhilRice a napauluan iti Boo Boo Rat! Palay mo'y ligtas 24 oras, ti nanginaw ti kastoy kampania a panangpugipog kadagiti peste a bao babaen ti integrated method and community approach.
Inaldaw a makolekta ken mabilang dagiti ipus ti bao iti laong ti eskuelaan. Maibilang a butos ti kandidato ti tulong nga (ipus ti bao) nga agtaud iti asinoman a mangsuporta kenkuana, kas iti kameng ti pamilia, kakabagian, klasmets, kaarruba, am-ammo ken di am-ammo.
Aldaw ken rabii a panagtiliw
Iti aldaw, aglemmeng dagitoy a peste kadagiti abut kadagiti tamtambak. Danuman dagiti mannalon dagitoy nga abutda ket siempre, no mabbasa ti bao, rummuarda metten ket dayta la agpak-olen ken agpang-or ti aramiden dagiti agkemmeg. Ikkatenda ti ipus ket dayta ti maibilang a butos. Ni Brgy. Kagawad Camilo Calderon ti para bilang.
Ad-adda nga iti rabii ti panagtiliw dagiti agideng kadagitoy peste a bao ta isu ti panagruarda.
Segun ken ni Gloria Miranda, ina ti maysa kadagiti partisipante nga ubbing, iti uneg laeng ti tallo nga aldaw, nakakolektada iti ipus ti bao nga agdagup iti 1,300 wenno 433 iti inaldaw! Kadua ni Mrs. Miranda, ti asawana ken dagiti kakayongna a nagtiliw iti bao.
Ania ti aramidenda kadagiti pinatayda a bao, kunam? Siempre, inkalida. Kasta met nga inkalida dagiti nabilangdan nga ipus tapno maliklikan ti pannakadidigra met ti salun-at dagiti agindeg.
Iti kaadun ti natiliwda a bao, manamnama nga umadu ti apit dagiti mannalon iti ili ti Zaragosa.
Iti amin a pest control management, naisalsalumina daytoy a community approach nga ininaw ti PhilRice ta malaksid ti pannakapugipog dagiti bao, masalakniban pay ti aglawlaw, dagiti ramen ti daga, ti angin nga angsen gapu iti saanen a panagaramat kadagiti kemikal a pangpaksiat kadagitoy a peste.
No adda panagbibinnadang dagiti maseknan nga ahensia ken dagiti lumugar, masolbar ti peste! #


text:
NARVACAN, Ilocos Sur – Nasurok walopulo a barangay iti dua nga ili iti maikadua a distrito ti probinsia ti umuna a benepisario ti Botika ng Barangay a programa ti Vice Governors’ League of the Philippines.
Kinuna ni Vice Gov. Jerry Singson a kalpasan ti tallo a bulan a pannakataktak ti pannakaibunong dagiti ag-agas, nagtuloy met laengen a naiyawat dagitoy itay Hunio 24 ken 25 kadagiti nadumaduma a barangay ditoy nga ili ken iti Santa.
Kanaig daytoy, indagadag ni Singson, chairman ti liga dagiti bise gobernador iti pagilian, ti panangilala dagiti bumarangay daytoy inawatda a botika agsipud ta malaksid a makainutda gapu ta nalaka dagiti agas a mailako ditoy, agbalin nga economic enterprise dagiti immawat a barangay agsipud ta isuda a mismo ti mangimaton iti botika.
“Economic enterprise ti barangay daytoy. Adda pagganansiaanda. Masapul nga aywanan ken ilalaenda tapno mapadakkelda,” kinuna ni Singson.
Naiyawat dagiti ag-agas kadagiti nadumaduma a barangay ditoy nga ili itay Hunio 24 idinto nga iti Hunio 25 iti Santa.
Daytoy dua nga ili dagiti immuna a nagresponde iti surat ni Singson nga agseminar mainaig iti programa a Botika ng Barangay.
Kinuna ti bise gobernador a dagiti laeng naglasat iti training ti mabenepisiaran iti Botika ng Barangay.
Segun iti bise gobernador, agpateg iti P25,000 dagiti agas a maited iti tunggal botika.
Nupay kasta, kinuna ni Singson nga agpateg laeng iti P17,000 dagiti simmangpet nga ag-agas ngem impatalged ni Dir. Tuazon ti Botika ng Barangay iti babaen ti Office of the President ken ti Department of Health iti Region I a maitedto met la dagiti kurang nga agas.
Kabayatanna, naisayangkat ti maysa a seminar dagiti bumarangay ti Sto. Domingo ken San Ildefonso kas paset iti panagbalin ti ilida a resipiente iti programa a Botika ng Barangay.
Kinuna ni Singson a saan nga agbalin a resipiente ti Botika ng Barangay ti maysa a munisipalidad no saan nga agsanay pay nga umuna dagiti agbalinto a mangimaton iti botika ti agas.#


text:
CAOAYAN, Ilocos Sur – Segun iti DILG officer ditoy, naitudon dagiti flood-prone areas iti Caoayan kas maibatay iti disaster plan daytoy nga ili para iti 2012 .
Kinuna ni Guerrero a karaman dagiti lalayusen a lugar ditoy nga ili ti Barangay Fuerte, Puro, Villamar, Pantay Tamurong, ken Pandan.
Lalayusen met dagiti barangay nga adda iti asideg ti Abra River kas ti Pantay Tamurong ken Puro ken dagiti adda iti asideg ti Mestizo River a pakaibilangan ti Barangay Pandan, Baggoc, Callaguip, Don Alejandro Quirolico, ken Don Lorenzo Querubin.
Innayon ni Guerrero a maibilang a high risk iti layus dagiti barangay a Fuerte, diay partena ti Caparacadan, Pandan, Villamar, Puro, Tamurong, ken Don Lorenzo Querubin.
Kinuna ti DILG officer a no napigsa unay ti tudo, nalaka a malayus ti Nansuagao ken Puro isu nga unpassable dagitoy.#


text:
Dua a supot ti binitbit ti lalaki. Para kenkuana ti maysa. Para kadagiti agpalpalama ti sabali. Nagsarimadeng idi nailaksid iti ridaw. Nagtalangkiaw. Dinan makita dagiti agpalpalama. Intag-ayna sana linibian ti maysa a supot.
“Nagdarasdan a nakapanaw?” kinunana. Dagiti laeng agsasallupang a naariwawa a lugan nga agasarsarwa iti gita ken dagiti kasla agdardaras iti pannagnada a tattao ti maimatanganna.
Ngem, saan a bale, nakuna ti lalaki iti bagina. Kanenna laengen. Nagna. Pagna a pagna. Nakadanon iti parke a dina napupuotan. Indalupisakna lattan ti bannogna iti karuotan.
Nagdalukappit. Intukolna ti kannawan a sikona iti luppona sa nagtapaya. Ngem kawaw ti mugingna.
“Wen, aya, apay diak a nangan iti uneg ti kantina?” nakunana iti bagina idi inukasna ti tapayana. Dagiti ngamin agpalpalama ti linaon ti mugingna bayat ti kaaddana iti uneg ti kantina.
Binukitkitanna ti maysa a supot. Kalpasan a makanna dagitoy a taraon, agsapul manen iti trabaho. Uray ania a klase ti trabaho. Uray katulong, basta adda. No saan a makabirok, gasatna ngatan ti matay iti bisin.
Sadiay lugarda, naruay ti mabisin. Saan a ti kinasadut dagiti umili ti rason no di ti saan nga agpulsot a gubat. Naiyanak ti evacuation center. Dina mabilangen no namin-anon a daras a nagnaedda iti evacuation center gapu kadagiti dina mabilangen a gubat. Saanna a maawatan no apay a di sumardeng ti gubat iti lugarda.
“Ania ti nadaydayaw, ti matay iti bisin wenno matay a nagtakaw gapu iti bisin?” dinamagna iti bagina. Nanglangit. “Ti la sumsumrek iti panunotmo,” sinungbatanna met laeng ti bagina. “Isu met!” naipigsana. “Matayto met laeng amin a tao, apay a nasken a mabisinan pay nga umuna santo matay?” Limmidem ti panagkitana ket nginarietanna ti gitebgiteb dagiti pispisna. Nagkidem.
Nagmulagat idi agangay. Rinugianna ti mangan. In-inut ti panagkabulna. Kasla dina mangalngal ti taraon idinto ta mabisin unayen. Kasla dina matilmon ti nginalngalna ta agsasamparat dagiti saludsod a nangbalud iti mugingna. Ta ania koma pay ti rason a mangan no iti sumaruno nga aldaw ket matayto metten iti bisin? Apay a pabayagenna pay laeng ti ipapatayna iti bisin no bisinto met laeng ti pakatayanna? Nagluag ti barukongna. Saan ngatan nga agbayag ket mapukawnan ti simbeng ti panunotna!
“Nagasgasat dagiti agbagtit ta dida parikut ti pagbiagda ken trabahoda!” naisawangna manen. Nagdumog ket bimmara dagiti matana, a sinaruno dagiti natnag nga innapuy iti ngiwatna. Nariknana ti kammet ti dagaang iti agmatuonen nga init. Kasla agtayyek ti lubongna. A, mangrugin a madayyeg ti nasimbeng a panunotna!
“Aaa! Naulpit ti lubong…!” ingngarietna. Tinangadna ti dina masinuo no ania a kayo. Narasay dagiti bulong a di man la agkuti iti kinaawan ti pul-oy. Awan ti milat ti asul a langit. Kasla agkiamkiam dagiti nanglaylay a karuotan.
“Padawatannakami man, anak…” naalumamay ken nakapsut a timek.
Tinaliawna ti kannawanna.
Ti babai nga agpalpalama ken akayna ti ubing. Simken ti nabara nga apros iti barukongna kalpasan a nakasay-op iti agatrosas. Nagtalangkiaw idi kasla nakangngeg iti kankansion ngem awan met ti makitana a pagtaudanna. Nagsabat dagiti matada iti ina, ti marikriknana a bara ket kunam la no nasibogan iti agyelyelo a danum. Dina maawatan no apay a limmag-an ti riknana. Lalo a dina maawatan no apay a naasideg ti riknana kadagiti adda iti kannawanna.
“Padawatannakami man, anak…”
Nagsaibbek ti ubing. Ibagbagana ti bisinna iti inana.
“Kanenyon daytoy ina, agsinsinkayon…”
Nagdalupisak ti ina. Impadalupisakna met ti anakna.
“Ket sika?”
“Nabsogakon…” naglibak ni lalaki. Intuloy a sinapul dagiti matana ti pagtaudan ti summuksuknor iti agongna nga ayamuom ti rosas. Kasla adda iti hardin. Kasla maalingagna pay laeng ti nakakapkapsut a sonata ngem dina ammo ti pagtaudan daytoy. Nagngilangil. Mapukpukawna kadin ti simbeng ti panunotna? Adda kenkuanan dagiti sintomas ti panagbagtit: makaangot iti naidumduma nga ayamuom ken makangngeg kadagiti karkarna a timek.
Minirana dagiti nakaduldulpet a kasangona. Nagtalangkiaw. Ngem duapulo ngata a metro ti kaadayo ti kaasitgan a tao kadakuada. Nataldiapanna iti kannigidna ti agkabannuag a nakatugaw iti semento a tugaw iti sirok ti kayo ken nagpannimidanna ti sarukodna ken nakataliaw kadakuada. Isu daydiay ti agkabannuag a limmabas idi addada iti sango ti kantina. Mailasinna.
Sadino ngarud ti pagtaudan ti angot rosas?
(Maituloyto)


text:
No usigentayo a nalaing ti pakaitarusan ti bain iti diksionario, makuna a saan daytoy a maitutop nga aramid aglalo no panangtallikud a mismo iti kinaasino ken kinatao a pakapukawan metten a naminpinsan dagitoy. Narikut unay no daytoy ti maaramid wenno maiwagat. Nakarkaron a narikrikut no inggagara daytoy a lipaten wenno pukawen. Narigatton a subboten wenno isubli ta addanton dakkel a giwang iti nagbaetan. Ngem sapulento latta ti kinaasino. Sapulento latta no asinoka a talaga ken no masapulamton, saanmonto a pulos nga ibbatan dayta a banag iti kaanoman, no di ket ipategmo.
Kastoy ti napasamak iti naminsan ken ni Florence, maysa a mangidardarirag iti kinasin-aw ti mission ken kinapateg ti BIBAK, maysa nga organisasion dagiti amin nga agnanaed a patneng iti Cordillera. Benguet, Ifugao, Bontoc, Apayao ken Kalinga ti kayat ti BIBAK. Manipud iti puli dagiti i-Fenguet wenno Ibaloi ni Florence. Polingay ti birngasna.
Kastoy man ti pakasaritaan ni Polingay mainaig iti tematayo. Napasamak daytoy iti maysa nga aldaw iti Siudad dagiti Saleng…
“Ti laeng pagbainam ket isu ti kinaadda ti bainmo iti bukodmo a bagi,” kinuna ni inang ni Polingay, “ngem no ipannakkelmo ta bagim, maipagpannakkelmo no siasinoka a saanka nga aglinglinged iti anniniwan ti sabali…” naalumaymay ngem nabatad ken nabukel dagiti balikas ti nasuroken nga uppat a pulo ti edadna nga inana. Kasla sumarut dagiti matana a kunam la no mangam-amiris iti kinatao ni Polingay. Pagammuan, immanges iti nauneg, sa in-inut a nagtinnag dagiti matana a maladingitan. Immanges manen iti nauneg. Adda pannakapaay iti langa ti ina. Mabalin a gapu iti napaliiwna a kinaadda iti bain ti anakna iti panangsangailida iti pamilia ni Mr. Johnson Reid, gayyem nga Amerikano ti ina.
Saan a nakatimek ni Polingay. Kasla awan ti maitutop a balikas a pangiladawan iti marikriknana. Kasla naidarekdek iti nagtakderanna. Dina maawatan ti riknana. Nagdumog lattan. Napuotanna laengen ti bagina a mangisursurot dagiti matana iti likudan ni inangna nga agturongen iti kusina agingga a nailinged. Awanen ti kaduana iti salas iti dayta nga agalassingko ti malem ta nakaawiden amin a sangailida.
Sinalput ti panunotna dayta nga insawang ni inangna. Naipasagepsep iti kaungganna dayta a sinaona. Pasamak a nangiturong iti ad-adda pay a kaipapanan ti biagna. Pasamak a nangilukat kenkuana iti kinapudno.
Napasamak dayta a pagteng idi sangapulo ket uppat ti edadna. Dayta ti nangilukat ti panunotna tapno ilaksidna iti kinataona ti bain….
Iti dayta nga aldaw, kasla di mamati ni Florence iti impadamag ni inana.
“Ania ti kunayo, inang, sangailientayo ti sibubukel a pamilia ni Mr. Johnson Reid?”
“Wen. Kasta ti kuna ni manangmo. Umayda mangaldaw a sangapamilia ditoy balay inton Domingo. Tumulongka nga agisagana.”
Naragsakan iti nalimed ni Polingay. Naasideg ni Polingay kadagiti ag-Reid ta no agawid manipud iti eskuela, masansan a dumagas iti trabaho ni manangna a Claire, social worker iti maysa a non-profit, non-stock organization, nga awan sabali nga akemna no di tulongan dagiti nakurapay a komunidad. Agkuyogdanton nga agawid nga agkabsat.
Kameng ni Johnson Reid iti organisasion a mangasistir iti panagrang-ay dagiti komunidad iti kabambanbatayan. Ni Mr. Reid ti napusgan a mangidaulo iti Northern Luzon. Bimmakasion laeng da Mrs. Reid ken dagiti annakda. Naragsakda a sangapamilia. Saanda nga idumduma ti bagida iti sangbayanda. Isu a nagayyem ni Polingay da Sandra, agtawen iti walo, ni Cindy, agtawen iti sangapulo ket dua, ken ni Louis, sangapulo ket lima.
Kaay-ayo ni Polingay a kapulapol ni Louis. Naragsak ngamin a kasarsarita ti barito ken nagraniag ti mata daytoy a taga-Ohio. Saanna a maawatan ti bagina ngem adda karkarna a pitik ti pusona no agpatpatangda ken ni Louis.
(Maigibusto)


text:
Thursday, July 27, 2017
AKEM TI MDRRMC-CABUGAO ITI PANAWEN TI KALAMIDAD, NAPAPIGSA
Cabugao, Ilocos Sur – Kalpasan ti Flag Raising Ceremony idi Hulio 24, 2017, imbasa ni HRM Officer Miss Mimi S. Sison iti imatang ti Pamilia-LGU iti Pammilin ni Mayor Josh Edward S. Cobangbang maipapan iti agtultuloy nga akem ken pannakapapigsa ti Municipal Disaster Risk Reduction Management Council (MDRRMC) ken kasta metten a naipakaammo dagiti kameng iti Emergency Response Team (ERT) nga agaksion no tiempo ti kalamidad ken dagiti pagrebbengan dagitoy tapno mapapintas iti serbisio kadagiti umili a maapektaran iti kalamidad.
Kanaig daytoy, impakaammo ni Engr. Nestor B. Somera, LDRRM Officer ti LGU-Cabugao dagiti napagasatan nga empleado a nakaileppas iti uppat nga aldaw a panagsanay iti “Intensified WASAR Training” a naangay idi Hulio 19-22, 2017 a kas maiyataday iti Disaster Preparedness Program ti MDRRMC. Dagiti nagsanay ket isuda Danica Gazmen Magdato - Team leader, Michael Vicente, Shirley Solar, Daisy Ann Sienna, Bernadette Pacpaco, Nikki Palazo, Jonnell Solomon, Marvin Serrano, Gio Serna, Enzo Madamba, Nathan Vallejo, Dondon Pichay, Eladio Cabero & ken ni Boonchan Tan.
Daytoy a panagsanay ket insayangkat ti PDRRMC-Ilocos Sur a nagpartisiparan dagiti pannakabagi iti nadumaduma a Munisipalidad iti Probinsia. # (Web In-Action)
Posted by Bayan ng Cabugao, Ilocos Sur at 8:42 AM
Subscribe to: Post Comments (Atom)


text:
BANTAY, Ilocos Sur – Napang-or iti botelia ti rupa ti maysa a lalaki gapu iti pannakiririna iti padana a lalaki iti uneg ti maysa a pagginoman ditoy nga ili.
Nainaganan ti biktima a ni Gilbert Padua, 26, baro, agnaed iti Barangay 2 ditoy nga ili idinto a nabigbig ti suspetsa a ni Crispin Regpala, agnaed iti Barangay Buquig ditoy met laeng nga ili.
Naammuan iti report a nagsubang dagiti dua iti uneg ti maysa a videoke bar ket pinang-or ti suspetsa ti biktima babaen ti bote ti arak.
Naitaray ti biktima iti Metro Vigan Cooperative Hospital.#


text:
Uray la limmansad iti tukot ti ngilangil ken sakuntip gaput’ kaadun utang ti gobierno, kabayatan ti panagtitinnudo, panagpipinniltak-pitak iti rupa tapno saan a mairupaan wenno depensa-opensa iti ginagamrod, uray no iti agdadata a kinaasino ammon no asino dagiti kaburik-sagibo da Barrabas ken Hestas.
Tunggal maysa kadagiti nasurok 94 million a Pilipino addaanen iti katukadna nga utang a nasurok P57,000 ta addaantayon iti utang a nasurok P5.451 trillion ken agtultuloy pay nga umadu kabayatan ti panagsukat ti tawen. Nupay theoretically laeng dayta wenno naibasar laeng a kasta, matiritir met ti tengnged ken agbukirad dagiti mata no kasano a tratoen dagiti mangay-aywan iti kaban ti pagilian kabayatan ti panangtalunton iti nalinteg a dana.
Ti makunami, nupay limmobon ti utang, kabaelan pay laeng ti gobierno a baklayen daytoy ta tinawen met ti panagbayadna iti capital ken interest nupay addaan iti deficit wenno panagkurang ti nailatang a pagbayad, ngem saan ketdi nga isu ti dakkel ken namnamaen ta dayta ti epekto ti panagpangato-panagpababa ti gatad ti peso. Adda la dagdagsenna a, ta kuna ti DOF a 34 a porsiento iti singasing a badiet inton umay a tawen ti nailatang a pagbayad ti utang.
Kabaelan a baklayen no la ketdi saan a dominaran ti utang kadagiti foreign lenders ta no mapasamak dayta, dakkel a buong ti ulo ta kontroladon dagiti baniaga ti ekonomia. Saan a bale no dagiti domestic debt ti agbasisaw basta la ket masigurado a mapan dagita iti ilulukmeg ti ekonomia, pannakapataud ti pagtrabahuan ken irarangpaya ti panagbiag kabayatan ti panangipababa iti presio dagiti gagatangen ken bayad dagiti basic services.
Ngem no baddekan dagiti tugot ti napalabas, dagiti arrabas nga addaan pay iti unlimited a kammet, panagaramat kadagiti hukos pukos daydayyakos, iti kangitingitan ti nalinteg a dana sigurado nga agsipnget, ket agbaliw ti panagkita iti tumaltalunton wenno magmagna itoy a sipsiputantayo. Ta saan koma a kasta ti kinalobo ti utang no umno ti pannakaaramat ti kuarta ti pagilian, no saan a kammeten dagiti natiri, no saan a madyiken dagiti madyikero, kdp.; ngem addan dayta nga utang-napalabas a nasken a baklayen no la ket tinawen a bumassit ti utang kadagiti ganggannaet, ta no saan a mapasamak, lak-amentayo manen ti kas iti linak-amtayo idi kallabes a pannakalukot ti ekonomia gapu iti credit crunch.#


text:
Alcala, Pangasinan
Ti Alcala ket maysa a maika-3 a klase nga ili iti probinsia ti Pangasinan iti Filipinas.
Dagiti Baranggay[urnosen | urnosen ti taudan]
Ti Alcala ket nabingbingay a politikal kadagiti 21 a barbaranggay.[2]
- Anulid
- Atainan
- Bersamin
- Canarvacanan
- Caranglaan
- Curareng
- Gualsic
- Kasikis
- Laoac
- Macayo
- Pindangan Centro
- Pindangan East
- Pindangan West
- Poblacion East
- Poblacion West
- San Juan
- San Nicolas
- San Pedro Apartado
- San Pedro IlI
- San Vicente
- Vacante
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Pangasinan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 28 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Pangasinan". Datos ti Populasion ti Ili. Dibision ti Panagsukisok ti LWUA. Naala idi 2 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
VIGAN CITY – Rinugian ti gobierno ditoy siudad nga angayen dagiti nadumaduma nga sports clinics para iti daytoy a summer.
Nangrugi itay Abril 9 ti swimming lessons para kadagiti ubbing sadiay Mira Hills. Maang-angay manipud iti 8:00 a.m. agingga iti 11:00 a.m., agpatingga daytoy inton Abril 18.
Nangrugi metten ti panagadal iti taekwando itay Abril 8 ket agpatingga inton Mayo 10. Inaldaw ti panagsursuro dagiti partisipante iti daytoy nga sports manipud iti 8:00 a.m. agingga iti 11:00 a.m.
Makabulan ti panagadal iti lawn tennis a nangrugi itay Abril 10 agingga iti Mayo 10 manipud iti 8-10 a.m. ken 2:00-4:00 p.m.
Inton Mayo 6-17 ti pannakaangay ti panagsanay iti chess manipud iti 4:00 p.m. agingga iti 6:00 p.m. idinto nga inton Mayo 20-24 ti panagsursuro iti gymnastics ken arnis.
Inwayat ti city government dagitoy tapno adda pakaiturongan ti atension dagiti ubbing ken agtutubo ita a bakasion ket maiyadayoda iti dakes a bisio ken barkada.#


text:
Thursday, March 28, 2013
NAM-AY TI LUMUGAR DAGITI CONCRETE ROADS TI BRGY. MAR-GAAY
Cabugao, Ilocos Sur – Iti pannaki-amad ti Web In-Action iti Marso 27, 2013, imbatad ni Mr. Leoncio Sajor iti Brgy. Marga-ay, Cabugao, Ilocos Sur a mapagnumaranda metten ti pannakasemento dagiti kalsadada iti barangayda.
Innayonna pay ti adu a nagbalbaliwan ti dalanda manipud idi a maysa a lipit a dalan agingga itan a nawanag a mapagdaliasatan. Impeksa pay ‘toy maysa a kalakayan itoy a lugar iti panagyamanna kadagiti agdama a lideres ti Gobierno Lokal ta maipaayan dagiti sumaruno a kaputotan iti napintas a pagnaan.
“Saanen a kas idi a nalutlot no agtudo ken nalikkaong ti dalan. Pagyamananmi kada Kapitan James ken ni Apo Mayor Ediboy ta naasikaso dagitoy a pagnaanmi,” kinuna met ni Mrs. Liza G. Simbe, lumugar iti nasao a barangay.
Ti Barangay Marga-ay ket maysa kadagiti barangay ti ili a Cabugao a dandanin agkakamang ti sementado a kalsadana. Idauluan ni Brgy. Captain James Sera ti Barangay Marga-ay. # (Web In-Action)
Innayonna pay ti adu a nagbalbaliwan ti dalanda manipud idi a maysa a lipit a dalan agingga itan a nawanag a mapagdaliasatan. Impeksa pay ‘toy maysa a kalakayan itoy a lugar iti panagyamanna kadagiti agdama a lideres ti Gobierno Lokal ta maipaayan dagiti sumaruno a kaputotan iti napintas a pagnaan.
“Saanen a kas idi a nalutlot no agtudo ken nalikkaong ti dalan. Pagyamananmi kada Kapitan James ken ni Apo Mayor Ediboy ta naasikaso dagitoy a pagnaanmi,” kinuna met ni Mrs. Liza G. Simbe, lumugar iti nasao a barangay.
Ti Barangay Marga-ay ket maysa kadagiti barangay ti ili a Cabugao a dandanin agkakamang ti sementado a kalsadana. Idauluan ni Brgy. Captain James Sera ti Barangay Marga-ay. # (Web In-Action)
Posted by Bayan ng Cabugao, Ilocos Sur at 9:09 AM 0 comments
Wednesday, March 27, 2013
DIPUTADO RYAN KEN VICE GOV. DV, NAGBISITADA DITOY CABUGAO
Cabugao, Ilocos Sur – Nagkuyog a bimmisita ti grupo da Vice Governor Deogracias Victor “DV” B. Savellano ken Congressman Ryan Luis V. Singson ditoy ili ti Cabugao, Ilocos Sur idi Marso 26, 2013. Sinarabo dagiti Opisiales ti ili nga idauluan ni Mayor Edgardo “Ediboy” S. Cobangbang, Jr. dagiti nadakamat nga Opisiales.
Naangay ti panagsasarita iti SB-ABC Hall nga inatendaran dagiti Brgy. Captains ti nadumaduma a barangay agraman dagiti Brgy. Treasurers kasta met dagiti pannakabagi ti Opisina ti Munisipio.
Kangrunaan a panggep ti panagbisita ket iti maipapan iti pannakaruk-at ti Provincial Aid kadagiti barangays a paspasungaden dagiti Barangay Captains ken dagiti kalugaranda.
Napagsasaritaan pay dagiti proyekto a maipaay a pagsayaatan dagiti bumarangay ken dadduma pay a sektor ti kagimongan para iti agtultuloy a panagdur-as iti ili a Cabugao, Ilocos Sur.
Nakikaysa met iti nasao a taripnong da Board Member Jeremias “Jerry” Singson, Board Member Ismael Baterina, Ex-Mayor Edgar Yabes, Ex-Board Member Constante Oandasan, Ex-Vice Mayor Atty. Rex Augustus S. Morales kasta met dagiti Opisiales ti Gobierno Lokal ti Cabugao nga idauluan da Mayor Edgardo “Ediboy” S. Cobangbang, Jr. ken ni Vice Mayor Danny Q. Gazmen. Indauluan met ni ABC President, Brgy. Captain Teddy U. Soller dagiti Opisiales ti Barangay iti Munisipalidad. # (Web In-Action)
Naangay ti panagsasarita iti SB-ABC Hall nga inatendaran dagiti Brgy. Captains ti nadumaduma a barangay agraman dagiti Brgy. Treasurers kasta met dagiti pannakabagi ti Opisina ti Munisipio.
Kangrunaan a panggep ti panagbisita ket iti maipapan iti pannakaruk-at ti Provincial Aid kadagiti barangays a paspasungaden dagiti Barangay Captains ken dagiti kalugaranda.
Napagsasaritaan pay dagiti proyekto a maipaay a pagsayaatan dagiti bumarangay ken dadduma pay a sektor ti kagimongan para iti agtultuloy a panagdur-as iti ili a Cabugao, Ilocos Sur.
Nakikaysa met iti nasao a taripnong da Board Member Jeremias “Jerry” Singson, Board Member Ismael Baterina, Ex-Mayor Edgar Yabes, Ex-Board Member Constante Oandasan, Ex-Vice Mayor Atty. Rex Augustus S. Morales kasta met dagiti Opisiales ti Gobierno Lokal ti Cabugao nga idauluan da Mayor Edgardo “Ediboy” S. Cobangbang, Jr. ken ni Vice Mayor Danny Q. Gazmen. Indauluan met ni ABC President, Brgy. Captain Teddy U. Soller dagiti Opisiales ti Barangay iti Munisipalidad. # (Web In-Action)
Posted by Bayan ng Cabugao, Ilocos Sur at 9:33 AM 0 comments
RIC MEETING, PANAGSAGANA ITI UMAY A PIESTA TI ILI
Cabugao, Ilocos Sur – Naaramid ti Emergency Meeting dagiti Opisiales ti Cabugao Federated Rural Improvement Club nga idauluan ni Mrs. Grenalyn Amoroso idi Marso 26, 2013 iti Municipal Conference Hall, Cabugao, Ilocos Sur.
Dagiti napagnanamingan iti nasao a miting:
1. Pannakaisubmiter ti updated masterlist ti RIC Members.
2. Partisipasion iti Farm/Fishing Family Day ti Piesta ket maisagana ti lima a grupo ti RIC iti ipabuyada iti karabiyan dayta nga aldaw.
3. Panagatendarda amin nga RIC Members iti Parada.
4. Maaramid ti Raffle Draw iti dayta a rabii ket maiserbi iti RIC Livelihood Projects ti mapastrek.
5. Pannakaisubmiter ti Annual Financial Statement Report ken Accomplishment & Fund Utilization Report iti Financial Assistance a naited iti kada asosasion manipud iti LGU.
Nakitinnulong a nakipagtaming kadagiti naballigi ti resultana nga agenda a napagmitingan ni Municipal RIC Coordinator Mrs. Joenah G. Sevilleja. # (Web In-Action)
Dagiti napagnanamingan iti nasao a miting:
1. Pannakaisubmiter ti updated masterlist ti RIC Members.
2. Partisipasion iti Farm/Fishing Family Day ti Piesta ket maisagana ti lima a grupo ti RIC iti ipabuyada iti karabiyan dayta nga aldaw.
3. Panagatendarda amin nga RIC Members iti Parada.
4. Maaramid ti Raffle Draw iti dayta a rabii ket maiserbi iti RIC Livelihood Projects ti mapastrek.
5. Pannakaisubmiter ti Annual Financial Statement Report ken Accomplishment & Fund Utilization Report iti Financial Assistance a naited iti kada asosasion manipud iti LGU.
Nakitinnulong a nakipagtaming kadagiti naballigi ti resultana nga agenda a napagmitingan ni Municipal RIC Coordinator Mrs. Joenah G. Sevilleja. # (Web In-Action)
Posted by Bayan ng Cabugao, Ilocos Sur at 8:59 AM 0 comments
Tuesday, March 26, 2013
66TH CLOSING EXERCISES TI SALOMAGUE E/S, NAANGAY
Cabugao, Ilocos Sur – Naangay ti 66th Closing Exercises ti Salomague Elementary School nga idauluan ni Mr. Ronel M. Ubaldo, Head Teacher III idi Marso 19, 2013 babaen ti Tema: “Building the Nation’s Future Leaders through the K to 12 Basic Education Program”.
Impresentar ni Mrs. Imelda A. Quinsaat, T-3, Class Adviser dagiti naggraduar: 18 Boys ken 11 a Girls.
Kinompirma ida ni Mrs. Estrellita M. Siruno, Principal II, Cabugao North Central School. Nasangaili pay iti Closing Exercises da SBM Vicky S. Serna, Committee Chair on Education, Mrs. Jerlie S. Cobangbang a nangi-award ti Medalia ken kasta met ken ni Mr. Edwin S. Savellano, Head Teacher, Daclapan Elementary School.
Nagpaay a Guest of Honor and Speaker ni Ms. Jennifer B. Concepcion, Class Valedictorian 1996 ket trinatarna ti kinapateg ti adal a gun-oden dagiti agturpos tapno maibagayda ti kabaelanda iti dumurdur-as a sistema ti Edukasion. Naited ken ni Ms. Concepcion ti Certificate of Appreciation babaen kadagiti Teaching Staff ti Salomague ES.
Naisaruno ti Pinning of Ribbons to Honor Graduates babaen kadagiti nagannak/Guardians. Nai-award dagiti Awards ken Medals kadagiti Honor Graduates babaen kadagiti Donors.
Naited pay dagiti Special Awards kadagiti naggraduar babaen met laeng kadagiti Donors. Kalpasanna, naited dagiti Recognition kadagiti undergraduate manipud iti Kindergarten agingga iti Grade V.
Iti Closing Remarks, pinagyamanan ni Mr. Ronel M. Ubaldo, Head Teacher III iti panagballigi ti programa babaen iti natunos a panagkakammayet dagiti mangisursuro ken ti PTA nga idauluan ni Mr. Reymundo R. Lagua. # (Web In-Action)
Impresentar ni Mrs. Imelda A. Quinsaat, T-3, Class Adviser dagiti naggraduar: 18 Boys ken 11 a Girls.
Kinompirma ida ni Mrs. Estrellita M. Siruno, Principal II, Cabugao North Central School. Nasangaili pay iti Closing Exercises da SBM Vicky S. Serna, Committee Chair on Education, Mrs. Jerlie S. Cobangbang a nangi-award ti Medalia ken kasta met ken ni Mr. Edwin S. Savellano, Head Teacher, Daclapan Elementary School.
Nagpaay a Guest of Honor and Speaker ni Ms. Jennifer B. Concepcion, Class Valedictorian 1996 ket trinatarna ti kinapateg ti adal a gun-oden dagiti agturpos tapno maibagayda ti kabaelanda iti dumurdur-as a sistema ti Edukasion. Naited ken ni Ms. Concepcion ti Certificate of Appreciation babaen kadagiti Teaching Staff ti Salomague ES.
Naisaruno ti Pinning of Ribbons to Honor Graduates babaen kadagiti nagannak/Guardians. Nai-award dagiti Awards ken Medals kadagiti Honor Graduates babaen kadagiti Donors.
Naited pay dagiti Special Awards kadagiti naggraduar babaen met laeng kadagiti Donors. Kalpasanna, naited dagiti Recognition kadagiti undergraduate manipud iti Kindergarten agingga iti Grade V.
Iti Closing Remarks, pinagyamanan ni Mr. Ronel M. Ubaldo, Head Teacher III iti panagballigi ti programa babaen iti natunos a panagkakammayet dagiti mangisursuro ken ti PTA nga idauluan ni Mr. Reymundo R. Lagua. # (Web In-Action)
Posted by Bayan ng Cabugao, Ilocos Sur at 4:35 PM 0 comments
SUMMER JOB STUDENTS, NANGRUGIDAN DITOY LGU-CABUGAO
Cabugao, Ilocos Sur – Nangrugi a nagtrabaho dagiti estudiante a makipaset iti Special Program for Employment of Students (SPES) ita a summer months nga addaan ti 25 a bilang babaen ti panangesponsor ti Department of Labor and Employment (DOLE) ken ti Local Government Unit (LGU) Cabugao, Ilocos Sur nga idauluan ni Mayor Edgardo “Ediboy” S. Cobangbang, Jr.
Nangrugi a nagtrabaho dagiti estudiante idi Marso 25, 2013 ket naidestinoda kadagiti nadumaduma nga Opisina ti LGU-Cabugao tapno makipagtrabahoda kadagiti LGU Personnel iti unos ti 25 nga aldaw a naisangrat para iti SPES.
Daytoy a programa ket nagkammayet nga ipatungpal ti DOLE ken ti LGU babaen iti panangaprobar ni Mayor Ediboy a maipaay nga oportunidad kadagiti estudiante (15-25 years old) iti high school ken college tapno makatgedda iti mainayon nga usarenda iti panagbasada iti sumaruno nga School Year. # (Web In-Action)
Nangrugi a nagtrabaho dagiti estudiante idi Marso 25, 2013 ket naidestinoda kadagiti nadumaduma nga Opisina ti LGU-Cabugao tapno makipagtrabahoda kadagiti LGU Personnel iti unos ti 25 nga aldaw a naisangrat para iti SPES.
Daytoy a programa ket nagkammayet nga ipatungpal ti DOLE ken ti LGU babaen iti panangaprobar ni Mayor Ediboy a maipaay nga oportunidad kadagiti estudiante (15-25 years old) iti high school ken college tapno makatgedda iti mainayon nga usarenda iti panagbasada iti sumaruno nga School Year. # (Web In-Action)
Posted by Bayan ng Cabugao, Ilocos Sur at 12:34 PM 0 comments
FAMILY DEVELOPMENT SESSION TI DUA A BARANGAY, NAANGAY
Cabugao, Ilocos Sur – Naangay ti Family Development Session dagiti recipients ti Pantawid Pamilyang Pilipino Program (4 P’s) iti Brgy. Rizal ken Barangay Baclig idi Marso 25, 2013 iti Municipal Conference Hall, Cabugao, Ilocos Sur.
Nailawlawag kadakuada dagiti naituyang nga annuroten ti panagkamengda iti Cash Conditional Grant nga ipaay ti Department of Social Welfare and Development (DSWD) ken ipatungpal ti LGU-Cabugao nga idauluan ni Mayor Edgardo “Ediboy” S. Cobangbang, Jr.
Malaksid kadagiti benepisio nga awatenda kas iti pannakaited ti cash (for health and education) dagiti ubbing, maipaganetget met dagiti pagrebbengan nga annuroten dagiti benepisiario kabayatan a sagrapenda daytoy a pagsayaatan nga itden ti Gobierno.
Naglektiur da Miss Aida Cueto, Staff ti MSWDO kasta met ni Mrs. Wilma Cruz a katulonganna. Inyadal pay ni Police Officer Bernadette Aquino ti sinaguday ti RA 9262 a maipapan iti kalintegan dagiti babbai a maiyataday iti pannakaselebrar ti Women’s Month ti bulan ti Marso 2013. Tumartarabay met da MSWD Officer Lydia S. Gazmen ken ti DSWD Municipal Link. Ti Family Development Session ket binulan a maar-aramid kadagiti barangay a pagnaedan dagiti kameng ti 4 P’s. # (Web In-Action)
Nailawlawag kadakuada dagiti naituyang nga annuroten ti panagkamengda iti Cash Conditional Grant nga ipaay ti Department of Social Welfare and Development (DSWD) ken ipatungpal ti LGU-Cabugao nga idauluan ni Mayor Edgardo “Ediboy” S. Cobangbang, Jr.
Malaksid kadagiti benepisio nga awatenda kas iti pannakaited ti cash (for health and education) dagiti ubbing, maipaganetget met dagiti pagrebbengan nga annuroten dagiti benepisiario kabayatan a sagrapenda daytoy a pagsayaatan nga itden ti Gobierno.
Naglektiur da Miss Aida Cueto, Staff ti MSWDO kasta met ni Mrs. Wilma Cruz a katulonganna. Inyadal pay ni Police Officer Bernadette Aquino ti sinaguday ti RA 9262 a maipapan iti kalintegan dagiti babbai a maiyataday iti pannakaselebrar ti Women’s Month ti bulan ti Marso 2013. Tumartarabay met da MSWD Officer Lydia S. Gazmen ken ti DSWD Municipal Link. Ti Family Development Session ket binulan a maar-aramid kadagiti barangay a pagnaedan dagiti kameng ti 4 P’s. # (Web In-Action)
Posted by Bayan ng Cabugao, Ilocos Sur at 8:46 AM 0 comments
Monday, March 25, 2013
SUPPLEMENTAL FEEDING PROGRAM, MAIYUS-USUAT
Cabugao, Ilocos Sur – Maang-angay ti Supplemental Feeding Activity kadagiti ubbing ti Day Care iti bulan ti Marso 2013. Idi Marso 22, 2013, naaramid daytoy nga aktibidad iti Barangay Turod Patac, Cabugao, Ilocos Sur. Daytoy a programa ket maisangrat pay kadagiti ubbing nga underweight tapno marimbawanda ti malnutrision.
Inimatangan ni MSWD Officer Mrs. Lydia S. Gazmen ti pannakapakan dagiti ubbing babaen iti panagtinnulong ti Day Care Teacher, Barangay Nutrition Scholar iti naisagana a nadumaduma a menu ti taraon.
Daytoy a programa ket itantandudo ti DSWD tapno maaramid ti 120 days rehabilitation feeding program kadagiti ubb ing iti 33 a barangay ti ili a Cabugao, Ilocos Sur.
Kabayatanna, nairamen met daytoy a pakaseknan ken programa iti LGU-Cabugao nga idauluan ni Mayor Edgardo “Ediboy” S. Cobangbang, Jr. tapno mamantener ti health and nutrition status dagiti tumanor nga ubbing a pamuonan ken sarikedked ti sumarsaruno a henerasion. # (Web In-Action)
Inimatangan ni MSWD Officer Mrs. Lydia S. Gazmen ti pannakapakan dagiti ubbing babaen iti panagtinnulong ti Day Care Teacher, Barangay Nutrition Scholar iti naisagana a nadumaduma a menu ti taraon.
Daytoy a programa ket itantandudo ti DSWD tapno maaramid ti 120 days rehabilitation feeding program kadagiti ubb ing iti 33 a barangay ti ili a Cabugao, Ilocos Sur.
Kabayatanna, nairamen met daytoy a pakaseknan ken programa iti LGU-Cabugao nga idauluan ni Mayor Edgardo “Ediboy” S. Cobangbang, Jr. tapno mamantener ti health and nutrition status dagiti tumanor nga ubbing a pamuonan ken sarikedked ti sumarsaruno a henerasion. # (Web In-Action)
Posted by Bayan ng Cabugao, Ilocos Sur at 4:54 PM 0 comments
DOMINGO RAMOS, RINAMBAKAN TI PAROKIA NI SAN MARKOS
Cabugao, Ilocos Sur – Nagdupudop dagiti kameng ti Iglesia Romano Katolika a nagatendar iti pannakarambak ti Domingo Ramos iti Parokia ni San Markos Ebanghelista, Simbaan Romano Katolika, Cabugao, Ilocos Sur idi Marso 24, 2015. Naaramid ti panangbendision ni Apo Padi kadagiti Palmas/Ramos iti ruar ti Simbaan sakbay a naaramid ti Nasantuan a Misa.
Inatendaranda pay ti nasao a Misa dagiti agkakatakneng a personalidad iti kagimongan agraman dagiti bakasionista ken umili ti Cabugao, Ilocos Sur kadaytoy pakauna nga aldaw iti pannakarambak ti Semana Santa 2013.
Kanaig daytoy, iti pannaki-amad ti Web In-Action iti Simbaan Romano Katolika, iti Huwebes Santo (Marso 28, 2013), maaramid ti Pammuggo iti 12 nga agakem nga Apostoles nga idauluan da Mayor Edgardo “Ediboy” S. Cobangbang, Jr, (Mangidaulo kadagiti agserserbi ti Gobierno) kasta met ken ni Vice Mayor Danny Q. Gazmen a mangidaulo kadagiti agpanpanday ti Linteg. Napusgan pay dagiti dadduma a dadaulo iti nadumaduma a sector a makikaysa kadaytoy a napateg a ritual ti Semana Santa. # (Web In-Action)
Inatendaranda pay ti nasao a Misa dagiti agkakatakneng a personalidad iti kagimongan agraman dagiti bakasionista ken umili ti Cabugao, Ilocos Sur kadaytoy pakauna nga aldaw iti pannakarambak ti Semana Santa 2013.
Kanaig daytoy, iti pannaki-amad ti Web In-Action iti Simbaan Romano Katolika, iti Huwebes Santo (Marso 28, 2013), maaramid ti Pammuggo iti 12 nga agakem nga Apostoles nga idauluan da Mayor Edgardo “Ediboy” S. Cobangbang, Jr, (Mangidaulo kadagiti agserserbi ti Gobierno) kasta met ken ni Vice Mayor Danny Q. Gazmen a mangidaulo kadagiti agpanpanday ti Linteg. Napusgan pay dagiti dadduma a dadaulo iti nadumaduma a sector a makikaysa kadaytoy a napateg a ritual ti Semana Santa. # (Web In-Action)
Posted by Bayan ng Cabugao, Ilocos Sur at 9:24 AM 0 comments
AGSAGSAGANA DAGITI CATTLE TRADERS PARA ITI PANAGPIESTA TI ILI
Cabugao, Ilocos Sur - Naaramid ti kaaldawan ti Cabugao Dayo idi Marso 23, 2013 a nagpartisiparan dagiti Koridor, aglako ken aggatang ti animales ken dinguen, gumatang ti patan-ayenna a pagtrabaho wenno mailako ken kaaduan ti nagatang a para pauraga ken konsumo.
Kabayatan ti pannakaiwayat ti Dayo, imbatad ni Mr. Mariano Raciles, Jr. nga agsagsagana met ti asosasionda para iti naisangrat nga aldawda ti 2013 Ragsak Cabugao Festival inton Abril 20, 2013 ta maangay ti pakontes ti kinnapintasan ti maisalip nga animales a mapremiuan ken mangaramidda ti pagraragsakan a pakaaramidan pay ti Raffle Draw iti agkakapateg a premio.
Innayonna a kayatda a paragsaken ti aldawda iti Piesta kas panglinglingayda a makigamgamulo iti operasion ti Cabugao Dayo.
Kanaig daytoy, manarimaan a mapasimpa ti ruangan ti Municipal Livestock and Slaughterhouse Office tapno nasayaat ti pagdaliasatan dagiti mapan agpakilo ti ilakoda a dinguen ken large cattle iti ayan ti moderno a pagkiluan ti Munisipio.
Iti aldaw ti Dayo, nakipagdanggay met da Mayor Edgardo “Ediboy” S. Cobangbang, Jr., Vice Mayor Danny Q. Gazmen, SBM Carlos V. Sison ken dadduma pay a sangaili a nakipaset iti kaaldawan ti Dayo. # (Web In-Action)
Kabayatan ti pannakaiwayat ti Dayo, imbatad ni Mr. Mariano Raciles, Jr. nga agsagsagana met ti asosasionda para iti naisangrat nga aldawda ti 2013 Ragsak Cabugao Festival inton Abril 20, 2013 ta maangay ti pakontes ti kinnapintasan ti maisalip nga animales a mapremiuan ken mangaramidda ti pagraragsakan a pakaaramidan pay ti Raffle Draw iti agkakapateg a premio.
Innayonna a kayatda a paragsaken ti aldawda iti Piesta kas panglinglingayda a makigamgamulo iti operasion ti Cabugao Dayo.
Kanaig daytoy, manarimaan a mapasimpa ti ruangan ti Municipal Livestock and Slaughterhouse Office tapno nasayaat ti pagdaliasatan dagiti mapan agpakilo ti ilakoda a dinguen ken large cattle iti ayan ti moderno a pagkiluan ti Munisipio.
Iti aldaw ti Dayo, nakipagdanggay met da Mayor Edgardo “Ediboy” S. Cobangbang, Jr., Vice Mayor Danny Q. Gazmen, SBM Carlos V. Sison ken dadduma pay a sangaili a nakipaset iti kaaldawan ti Dayo. # (Web In-Action)
Posted by Bayan ng Cabugao, Ilocos Sur at 8:51 AM 0 comments
Subscribe to: Posts (Atom)


text:
Thursday, October 12, 2017
GROUND BREAKING CEREMONY TI BALAY-OAK DIVERSION DAM, NAARAMID
Cabugao, Ilocos Sur – Naaramid ti Goundbreaking Ceremony iti pannaka tarimaan (Rehabilitation) ti Balay-oak Diversion Dam iti Sitio Balay-oak, Barangay Pug-os, Cabugao, Ilocos Sur iti Oktubre 12, 2017.
Indauluan ni Mayor Josh Edward S. Cobangbang dagiti Opisiales a nagatendar a kaduana dagiti pannakabagi ti Bureau of Soil and Water Management (BSWM); Staff ti Office of the Provincial Agriculturist (OPAG)-Ilocos Sur; Konseho ti Barangay iti Barangay Pug—os nga idauluan ni Punong Barangay Arnold “Bambi” V. Yangat agraman dagiti Opisiales ti Balay-oak Small Water Impounding System Association (SWISA) nga idauluan ni Mr. Elmer G. Bromeo, Presidente.
Kalpasasn ti panangidaulo ni Mr. Bromeo ti ababa a kararag, nangipaay ti pammasangbay a panagsarita ni Kapitan Bambi Yangat. Bininsana ti pateg iti napintas a panagtitimpuyog a nagresulta iti agtultuloy a pannakaited ti proyekto ditoy Barangay Pug-os.
Pinagyamananna pay ti nalaing a liderato ni Mayor Josh Edward S. Cobangbang iti pannakapaadda daytoy a proyekto a pagnam-ayan dagiti bumarangay ditoy.
Nagsarita met ni Mayor Josh Edward S. Cobangbang ket kimmablaaw ken nagyaman iti kaaduan. Pinasingkedanna a daytoy a proyekto ket resulta iti agtultuloy a tinnulong ken napintas a panagtitimpuyog tapno maileppasen daytoy a nabayag nga inar-arapaap dagiti lumugar a kangrunaan a mabenepisiaran iti nam-ay nga itdenna.
Naisaganad iti pannakainstolar ti Time Capsule iti nasao a proyekto. Nagtitinnulong dagiti Opisiales ti LGU-Cabugao nga idauluan ni Mayor Josh Edward; DA Staff iti Probinsia; ken iti barangay a maseknan itoy a proyekto a nangisimpa kadaytoy a pakakitaan ti pannakairugi ti Rehabilitasion ti Balay-oak Diversion Dam.
Panagyaman iti kangrunaan nga anag ti panagsarita ni Balay-oak SWISA President Elmer G. Bromeo. Kunana a a taginayonenda iti napintas a panagtitimpuyog tapno agtultuloy latta a maited dagiti kalikagumanda iti sektor-da.
Kalpasan ti groundbreaking, naangay ti panagtitipon dagiti amin a nagatendar iti asideg ti pakaipatakderan ti Dam ket napagsasanguan dagiti naisagana a pangparagsak met iti panagtataripnong iti daytoy a napasamak a groundbreaking ceremony.
Nagatendar pay ni Mr. John Rey Rubrico, Project Development Officer ti BSWM Office, Quezon City; Mr. Edgar S. Balangatan, Focal Person ti BUB-LGU Cabugao ken ni Municipal Agriculturist Robert S. Savella. # (Web In-Action)
Posted by Bayan ng Cabugao, Ilocos Sur at 1:30 PM
Subscribe to: Post Comments (Atom)


text:
Pagsasao nga Ingles
Ti Ingles ket maysa a pagsasao iti Laud a Hermaniko a nagtaud kadagiti Anglo-Sahon a pagarian iti Inglatera ken nagwaras iti nagbalin nga abagatan a daya nga Eskósia a naseknan iti Angles a taga-ugma a pagarian iti Northumbria. Ti sumaganad nga adua pannakaseknan iti Pagarian iti Nalatak a Británia ken ti Nagkaykaysa a Pagarian manipud ti maika-18 a siglo, babaen ti Imperio a Briton, ken iti Estados Unidos manipud ti tengnga ti maika-20 a siglo,,[5][6][7][8] daytoy ket adu a naiwaras iti sangalubongan, nabalinan a umun-una a pagsasao iti internasional a diskurso ken ti lingua franca kadagiti kaaduan a rehion.[9][10]Kaaduan ti agadadal iti daytoy a kas iti [maikadua a pagsasao]] ken maus-usar a kas iti opisial a pagsasao iti Kappon ti Europa ken dagiti adu a Mankomunidad a pagilian, ken adu pay kadagiti pakakaduaan. Isu daytoy ti maikatlo kadagiti patneng nga maisasao a pagsasao iti lubong, kalpasan ti Mandarin nga Insik ken Espaniol. Isu daytoy ti kaaduan ti mangisasao iti labes ti lubong.[11]
Dagiti nagibasaran[urnosen | urnosen ti taudan]
- ^ English Adjective – Oxford Advanced Learner's Dictionary – Oxford University Press ©2010.
- ^ Reperensia ti Pagsasao nga Ingles iti Ethnologue (maika-17 nga ed., 2013)
- ^ a b Ti Panagballigi iti Inggles, The Economist, 20 Dec. 2001
- ^ "Lecture 7: World-Wide English". EHistLing. Naala idi 26 Marso 2007.
- ^ Ammon, pp. 2245–2247.
- ^ Schneider, p. 1.
- ^ Mazrui, p. 21.
- ^ Howatt, pp. 127–133.
- ^ Crystal, pp. 87–89.
- ^ Wardhaugh, p. 60.
- ^ Seth Mydans (Mayo 24, 2007) Iti labes dagiti kultura, Ti Ingglés ket isu ti balikas New York Times. Naala idi 21 Septiembre 2011


text:
MANILA -Sumagmamano nga aldaw sakbay ti isa-sangbay ti
baro a tawen, inwaragawag ti Department of Health dagiti maiparit a
paputok idinto a pinalagipanna dagiti tattao iti saanda nga igagatang
kadagitoy tapno maiyadayoda iti disgrasia.
Karaman kadagiti maiparit a paputok ti lolo thunder,
bawang, pla-pla, super lolo, watusi, giant whistle, atomic bomb,
Judas belt, picollo ken dadduma pay a nabibileg a paputok.
Kanaig daytoy, impatalged ni Department of Health
Secretary Duque a nakasa-ganan dagiti ospital ken adda umdas a
medical supplies para kadagiti agbalin a biktima dagiti paputok iti
isasangbay ti Baro a Tawen.
Kinuna ni Duque a bimmaba iti nasurok a 58% dagiti
biktima iti paputok iti kalkalpas a Paskua gapu iti kampania ti
opisinana ken iti kapolisan a naing-inget a panangmonitor kadagiti
aglabsing nga agpa-putok kadagiti maiparit a napipigsa a rebentador.
Segun iti rekord ti DOH, adda laeng kadagupan a 55 a
nailista a biktima ti paputok.
Kaaduan kadagiti biktima ti nagpaputok iti piccolo nga
agdagup iti 8.
Sumaruno ti kuitis a kaad-duan a nakadundonoran dagiti
nagpaputok.
Kabayatanna, imbilin ti Departtment of Interior and
Local Government ti panangi-pasdek dagiti local government units iti
firecracker zones iti hurisdiksionda tapno malap-dan ti ad-adu a
bilang dagiti agbalin a biktima ti paputok iti isasangbay ti Baro a
Tawen.
Ngem indagadag ni Duque ti saanen a panagpabettak dagiti
umili iti paputok tapno saanda a madangran iti panangsabatda iti Baro
a Tawen.#